title: 2009 m. lapkričio 26 d. Tarybos direktyva 2009/143/EB, iš dalies keičianti Direktyvos 2000/29/EB laboratorinio bandymo užduočių pavedimo nuostatas

text:
4.12.2009

               LT

               Europos Sąjungos oficialusis leidinys

               L 318/23

      TARYBOS DIREKTYVA 2009/143/EB
   2009 m. lapkričio 26 d.
   iš dalies keičianti Direktyvos 2000/29/EB laboratorinio bandymo užduočių pavedimo nuostatas
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Pagal 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (2), valstybių narių atsakingosios oficialios institucijos gali pavesti toje direktyvoje numatytas užduotis, įskaitant laboratorinio bandymo užduotis, atlikti tik juridiniam asmeniui, kuris, remdamasis savo oficialiai patvirtintais nuostatais, vykdo tik specifines viešąsias funkcijas.

               (2)

               Pagal Direktyvą 2000/29/EB atliekami laboratoriniai bandymai yra labai techninio pobūdžio ir susiję su įvairiomis mokslo sritimis. Tokiems bandymams atlikti būtina labai įvairi ir brangi techninė įranga bei labai specializuoti laboratorijos darbuotojai, galintys prisitaikyti prie greito kintančių diagnostinių kitimo. Pastaraisiais metais būtinų bandymų atliekama vis daugiau. Todėl rasti visus būtinus reikalavimus atitinkančius juridinius asmenis tampa vis sunkiau.

               (3)

               Dėl šių priežasčių tikslinga nustatyti, kad pagal Direktyvą 2000/29/EB privalomus atlikti laboratorinius bandymus, kurių yra labai daug ir įvairių, būtų galima pavesti atlikti ne tik juridiniams asmenims, kurie vykdo tik specifines viešąsias funkcijas, bet ir šio reikalavimo neatitinkantiems valstybėje narėje pagal jos nacionalinius teisės aktus pripažintos teisinės formos juridiniams asmenims, pavyzdžiui, universitetams, mokslinių tyrimų institutams arba privačioms laboratorijoms, jei jie atitinka tam tikras sąlygas.

               (4)

               Atitinkamos atsakingos oficialios institucijos turėtų patikrinti, ar juridiniai asmenys, kuriems pavesta atlikti laboratorinius bandymus, gali užtikrinti kokybę. Pavyzdžiui, jie turėtų būti nešališki, neturėti interesų konfliktų ir galėti užtikrinti patikimus rezultatus bei konfidencialios informacijos apsaugą.

               (5)

               Be to, tikslinga leisti, kad pagal Direktyvą 2000/29/EB pavestąsias užduotis vykdantys juridiniai asmenys galėtų naudoti savo laboratorijas bandymams, kurie nėra jų specifinių viešųjų funkcijų dalis.

               (6)

               Tinkamos diagnostinės infrastruktūros klausimas yra vienas iš klausimų, kurie sprendžiami šiuo metu vykdant augalų sveikatos apsaugos teisės aktų vertinimą. Tačiau, nedarant įtakos peržiūros rezultatams, trumpuoju laikotarpiu tikslinga pakeisti laboratorinio bandymo pavedimo reikalavimus, pritaikant juos prie esamų poreikių.

               (7)

               Todėl Direktyvos 2000/29/EB 2 straipsnio 1 dalies g punkto antrą pastraipą reikėtų atitinkamai iš dalies pakeisti.

               (8)

               Pagal Tarpinstitucinio susitarimo dėl geresnės teisėkūros (3) 34 punktą valstybės narės skatinamos dėl savo ir Bendrijos interesų parengti lenteles, kurios kuo geriau parodytų šios direktyvos ir jos perkėlimo į nacionalinę teisę priemonių atitiktį, ir viešai jas paskelbti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2000/29/EB 2 straipsnio 1 dalies g punkto antra pastraipa pakeičiama taip:

      „Valstybės narės atsakingosios oficialios institucijos, vadovaudamosi nacionaliniais įstatymais, šioje direktyvoje numatytas užduotis gali pavesti joms prižiūrint vykdyti juridiniam asmeniui, kurio veiklą reglamentuoja viešoji arba privačioji teisė, jeigu toks asmuo ir jo kolektyvo nariai nėra asmeniškai suinteresuoti jų vykdomų veiksmų rezultatu.
      Valstybių narių atsakingosios oficialios institucijos užtikrina, kad toks antroje pastraipoje nurodytas juridinis asmuo, remdamasis savo oficialiai patvirtintais nuostatais, vykdytų tik specifines viešąsias funkcijas, išskyrus laboratorinius bandymus, kuriuos toks juridinis asmuo gali atlikti net ir tuo atveju, kai tie laboratoriniai bandymai nėra jo specifinių viešųjų funkcijų dalis.
      Vis dėlto, nepaisant trečios pastraipos, valstybių narių atsakingosios oficialios institucijos gali pavesti šioje direktyvoje numatytus laboratorinius bandymus atlikti minėtos nuostatos neatitinkančiam juridiniam asmeniui.
      Pavesti atlikti laboratorinius bandymus galima tik tuo atveju, jei atsakingoji oficiali institucija užtikrina, kad kol vykdomos pavestosios užduotys, juridinis asmuo, kuriam pavesta laboratorinio bandymo užduotis, būtų nešališkas, užtikrintų darbo kokybę ir konfidencialios informacijos apsaugą, ir kad nebūtų interesų konflikto, susijusio su pavestomis užduotimis ir kita jo veikla.“.

   2 straipsnis
   Valstybės narės priima įstatymus, taisykles ir administracines nuostatas, būtinus laikytis šios direktyvos anksčiau nei 2011 m. sausio 1 d., įgyvendina šią direktyvą. Jos nedelsdamos pateikia Komisijai tų priemonių tekstus.
   Valstybės narės, priimdamos tokias priemones, daro jose nuorodą į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2009 m. lapkričio 26 d.

            Tarybos vardu

            Pirmininkas

         J. BJÖRKLUND

      (1)  2009 m. spalio 20 d. nuomonė (dar nepaskelbta Oficialiajame leidinyje).

      (2)  OL L 169, 2000 7 10, p. 1.

      (3)  OL C 321, 2003 12 31, p. 1.


title: 1972 m. birželio 6 d. Tarybos direktyva dėl koordinuotų metinių pramonės veiklos tyrimų

text:
Svarbus teisinis pranešimas

|

31972L0221

Oficialusis leidinys L 133 , 10/06/1972 p. 0057 - 0060 specialusis leidimas suomių kalba: skyrius 13 tomas 2 p. 0099  specialusis leidimas danų kalba: serija I skyrius 1972(II) p. 0503  specialusis leidimas švedų kalba: skyrius 13 tomas 2 p. 0099  specialusis leidimas anglų kalba: serija I skyrius 1972(II) p. 0523  specialusis leidimas graikų k.: skyrius 13 tomas 1 p. 0246  specialusis leidimas ispanų kalba: skyrius 16 tomas 1 p. 0026  specialusis leidimas portugalų kalba skyrius 16 tomas 1 p. 0026

		Tarybos direktyva1972 m. birželio 6 d.dėl koordinuotų metinių pramonės veiklos tyrimų(72/221/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 213 straipsnį,atsižvelgdama į Komisijos pasiūlymą,kadangi tam, kad būtų įgyvendintos pagal Sutartį jai pavestos užduotys, Komisija privalo turėti naujausius, palyginamus valstybių statistinius duomenis apie pramonės ir smulkaus verslo šakų struktūrą, svarbą ir plėtrą valstybėse narėse;kadangi 1963 m. pasirengus pramonės surašymui Komisija nusprendė, kad būtina atkreipti valstybių narių Vyriausybių dėmesį į tai, kad pramonės ūkio plėtra bendrojoje rinkoje reikalauja minimalių pramonės statistikos duomenų; kadangi informacija, kuri prieinama įvairiose valstybėse narėse, yra nepilna arba nepakankamai sulyginama, kad būtų tvirtu pagrindu Komisijos darbui;kadangi Europos ekonominė bendrija padarė didelę integracijos pažangą; kadangi nauja ekonominė politika ir gairės reikalauja, kad iniciatyvos ir sprendimai būtų pagrįsti svariais statistiniais duomenimis; kadangi prieinami statistikos duomenys apie pramonę ir smulkaus verslo šakas dar neatitinka šioms ekonominėms sąlygoms būdingų standartų;kadangi dėl šių trūkumų yra sudėtinga iš šiuo metu prieinamų įvairiose valstybėse narėse pramonės statistikos duomenų atrinkti informaciją, kuri būtų tvirtu pagrindu Komisijos darbui, ypač susijusiam su vidutinės trukmės ekonomine politika, pramonės ir konkurencijos politika;kadangi palyginamoji informacija apie pramonės veiklą turi būti gaunama iš valstybių narių ir kadangi dėl šios priežasties yra būtina atlikti tyrimus, kurie yra suderinami pagal turinį, apimtį, koncepcijas ir sąvokas, metodus ir skirstymą pagal pramoninę veiklą bei statistinio vieneto dydį tam, kad būtų surinkta nuoseklių statistikos duomenų dalis, užtikrinanti galimybę vertinti įvairių pramonės šakų būklę ir ekonominę plėtrą bei jų vystymosi potencialą arba kliūtis; kadangi šie statistikos duomenys taip pat suteikia informacijos, reikalingos apskaičiuoti, kaip pramonė ir smulkaus verslo šakos sąlygoja nacionalinio produkto augimą ir prisideda prie kitos veiklos statistikos ir ekonomikos sintezės srityje,PRIĖMĖ ŠIĄ DIREKTYVĄ:1 straipsnisValstybės narės, techniškai bendradarbiaudamos su Komisija, imasi visų priemonių, būtinų metiniams statistiniams duomenims surinkti siekiant sudaryti nuoseklią pramonės struktūros ir gamybinės veiklos valstybėse narėse statistiką. Pirmą kartą duomenys renkami ne vėliau kaip 1974 m., ir jie atspindi praėjusius metus.2 straipsnisTyrimai atliekami visose pramonės ir smulkaus verslo įmonėse, jei tokių yra, kuriose dirba dvidešimt ar daugiau asmenų ir kurių pagrindinė veiklos rūšis yra paminėta viename iš Europos Bendrijų ekonominės veiklos nomenklatūros (NACE) skyrių. Tyrimai taikomi pramonei, įskaitant energijos ir vandens pramonę bei statybą (NACE 1–5).Bent kartą per penkerius metus tyrimai atliekami įmonėse, kuriose dirba mažiau nei dvidešimt asmenų. Komisija, susitarusi su valstybėmis narėmis, nustato metus, kuriais tyrimai turi būti taip išplėsti.Tyrimai įmonėse, kuriose dirba mažiau nei dvidešimt asmenų, gali būti atliekami atrankos būdu.3 straipsnisStatistiniai vienetai yra įmonė, ekonominės veiklos vienetas ir, jei regioniniai statistikos duomenys yra susiję, – taip pat ir vietinis vienetas. Statistiniai vienetai yra apibrėžti pirmoje NACE dalyje.4 straipsnisTyrimai apima kintamuosius, išvardytus šios direktyvos priede. Pirmajame etape, kuris prasideda ne vėliau kaip 1974 m., į tyrimus neįtraukiami kintamųjų, nurodytų skliaustuose, duomenys. 1977 m. tyrimui, apimančiam 1976 m. ir vėlesnius, valstybės narės renka visų kintamųjų, išvardytų priede, duomenis.Įmonėje, kurioje dirba nuo dvidešimt iki devyniasdešimt devynių asmenų, yra renkami tik kintamųjų duomenys, susiję su darbuotojų skaičiumi, apyvarta, bendru darbo užmokesčiu ir atlyginimu, taip pat žaliavų pirkimu, tarpiniais produktais ir pramonės paslaugomis.Komisija iki 1975 metų pabaigos pateikia pasiūlymus dėl duomenų rinkimo, susijusio su periodiniais tyrimais įmonėse, kuriose dirba mažiau nei dvidešimt asmenų.Atliekant pirmą tyrimą ir vėlesnius, vietinių vienetų (įmonės) duomenys renkami remiantis šiais kintamaisiais:- bendras darbuotojų, išskyrus dirbančius namie, skaičius,- išmokėti bendri darbo užmokesčiai ir atlyginimai, įskaitant sumas, sumokėtas namie dirbantiems asmenims pagal algalapius,- bendrosios investicijos į pagrindinį kapitalą.Minėta informacija papildo kasmet renkamus duomenis apie įmonės investicijas, atsižvelgiant į 1964 m. liepos 30 d. Tarybos direktyvą 64/475/EEB [1].5 straipsnisIšskyrus informaciją, kuri yra statistiškai slapta pagal nacionalinės teisės aktus, tyrimų rezultatai, užrašyti laikantis bendro lentelių sudarymo tvarkaraščio ir suklasifikuoti pagal pramonės veiklą, atitinkančią trijų skaitmenų NACE grupes, yra kasmet siunčiami Komisijai.Komisija, susitarusi su valstybėmis narėmis, nustato bendrosios taisyklės, reguliuojančios klasifikavimą pagal pramonės veiklą, išimtis, rezultatų pateikimo detales, įskaitant klasifikavimą pagal statistinio vieneto dydį, ir rezultatų siuntimo formą.Valstybės narės, kuriose duomenys renkami ir apdorojami vadovaujantis veiklos nomenklatūra, kita nei NACE, imasi visų būtinų priemonių tam, kad užtikrintų, jog rezultatai, išreikšti vadovaujantis jų nomenklatūra, būtų atitinkamai perrašyti pagal Bendrijos nomenklatūrą.6 straipsnisValstybės narės imasi visų reikiamų priemonių, kad kuo labiau sutrumpintų tyrimų atlikimo ir jų rezultatų apdorojimo laiką, kad Komisija galėtų gauti rezultatus kuo greičiau.7 straipsnisŠių tyrimų atlikimo sąnaudos valstybėse narėse padengiamos nacionalinių biudžetų lėšomis.8 straipsnisŠi direktyva skirta valstybėms narėms.Priimta Liuksemburge, 1972 m. birželio 6 d.Tarybos varduPirmininkasG. Thorn[1] OL 131, 1964 8 13, p. 2193/64.--------------------------------------------------PRIEDASKintamieji, patvirtinti įmonės duomenų rinkimui, ir duomenys pagal ekonominės veiklos vienetus (EAU)Kodas | Kintamieji | Klausimai |įmonei | EAU |1 | Bendras darbuotojų skaičius | x | — |1.1 | Savininkai, dirbantys įmonėje, ir šeimos nariai | x | — |1.2 | Bendras darbuotojų skaičius | x | x |1.21 | Darbininkai, atliekantys fizinį darbą, įskaitant pameistrius | x | x |1.21.1 | iš kuriųmoterų | (x) | — |1.22 | Darbininkai, atliekantys nefizinį darbą, įskaitant prekybos ir techninius praktikantus | x | x |1.22.1 | iš kuriųmoterų | (x) | — |2 | Darbininkų, atliekančių fizinį darbą, įskaitant pameistrius, vidutinis išdirbtų valandų skaičius ir viršvalandžiai per metus | — | (x) |3 | Bendra darbo jėgos kaina | x | (x) |3.1 | Bendri darbo užmokesčiai ir atlyginimai, išskyrus atlyginimus, mokamus dirbantiems namie asmenims | x | (x) |3.2 | Atlyginimai, mokami dirbantiems namie asmenims pagal algalapius | (x) | (x) |3.3 | Darbdavio privalomi ir savanoriški socialinio draudimo mokesčiai | x | (x) |3.31 | iš kuriųsavanoriškos socialinio draudimo įmokos ir kitos darbo jėgos sąnaudos | (x) | (x) |4 | Bendra apyvarta | x | — |4.1 | Įmonėje (arba EAU) pagamintų prekių pardavimai ir pajamos už kitiems suteiktas pramonės paslaugas (prekių gamyba iš tiekiamos medžiagos ir kt.) | x | x |4.11 | iš kuriųpajamos už suteiktas pramonės paslaugas (prekių gamyba iš tiekiamos medžiagos ir kt.) | (x) | (x) |4.2 | Įsigytų prekių perpardavimai | x | — |4.3 | Kitų prekių apyvarta | x | — |5 | Tarpinių prekių ir pramonės paslaugų vidaus tiekimais: žaliavų ir tarpinių prekių pristatymų kaina ir pramonės paslaugų, suteiktų vieno įmonės EAU kitam, kaina | — | (x) |6 | Pagrindinio kapitalo vidaus tiekimai: kapitalo prekių, pagamintų (arba pastatytų) vieno įmonės EAU ir tiekiamų kitam EAU, kaina | — | (x) |7 | Vieneto pagamintų prekių ir gaminamų prekių atsargos: | | |7.1 | —metų pradžioje | x | (x) |7.2 | —metų pabaigoje | x | (x) |7.3 | —skirtumas, teigiamas arba neigiamas skaičius | x | (x) |8 | Įsigytų prekių atsargos: | | |8.1 | —metų pradžioje | x | — |8.2 | —metų pabaigoje | x | — |8.3 | —skirtumas, teigiamas arba neigiamas skaičius | x | — |9 | Prekių, pagamintų arba pastatytų įmonės darbo jėgos jos reikmėms, kaina ir įmonės atlikti pagrindiniai remonto darbai | x | — |10 | Prekių, pagamintų arba pastatytų EAU darbo jėgos jų reikmėms, kaina ir EAU atlikti pagrindiniai remonto darbai | — | (x) |11 | Žaliavų ir papildomų medžiagų, tarpinių prekių, energijos ir mažų įrankių, nesudarančių pagrindinio kapitalo, pirkimai arba gavimai | | |11.1 | Pirkimai iš kitų įmonių | x | x |11.2 | Žaliavų ir kt., gautų iš kitų įmonės EAU, kaina | — | (x) |12 | Kaina pramonės paslaugų, suteiktų: | | |12.1 | —kitų | x | x |12.2 | —kitų | — | (x) |13 | Įsigytų prekių perparduoti kaina | x | — |14 | Žaliavų, papildomų medžiagų, tarpinių prekių ir energijos atsargos: | | |14.1 | —metų pradžioje | x | (x) |14.2 | —metų pabaigoje | x | (x) |14.3 | —skirtumas, teigiamas arba neigiamas skaičius | x | (x) |15 | Bendra nepramoninių paslaugų, suteiktų kitų, kaina | x | — |15.1 | Sumokėta negyvenamųjų pastatų ir kapitalo prekių nuoma | x | (x) |15.11 | iš kuriosnuoma už kapitalo prekes | (x) | x |15.2 | Sumokėtos draudimo įmokos | x | — |15.3 | Banko mokesčiai | x | — |15.4 | Kitų nepramoninių paslaugų kaina | x | — |16 | Bendra netiesioginių mokesčių suma: | x | — |16.1 | Pridėtinės vertės mokestis (PVM) ir kiti mokesčiai bei sunaudojimas | x | (x) |16.11 | PVM ir kiti apyvartos mokesčiai | (x) | (x) |16.12 | Sunaudojimo mokesčiai | (x) | (x) |16.2 | Kiti netiesioginiai mokesčiai | x | — |17 | Darbo dotacijos | x | (x) |--------------------------------------------------


title: 1995 m. gruodžio 22 d. Tarybos direktyva 95/71/EB, iš dalies keičianti Direktyvos 91/493/EEB, nustatančios sveikatos reikalavimus, reglamentuojančius žuvininkystės produktų gamybą ir jų tiekimą į rinką, priedą

text:
Svarbus teisinis pranešimas

|

31995L0071

Oficialusis leidinys L 332 , 30/12/1995 p. 0040 - 0041

		Tarybos direktyva 95/71/EB1995 m. gruodžio 22 d.iš dalies keičianti Direktyvos 91/493/EEB, nustatančios sveikatos reikalavimus, reglamentuojančius žuvininkystės produktų gamybą ir jų tiekimą į rinką, priedąEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1991 m. liepos 22 d. Tarybos direktyvą 91/493/EEB nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], ypač į jos 13 straipsnį,atsižvelgdama į Komisijos pasiūlymą,kadangi 1992 m. birželio 16 d. Tarybos direktyva 92/48/EEB, pagal Direktyvos 91/493/EEB 3 straipsnio 1 dalies a punkto i papunktį nustatanti tam tikruose laivuose pagamintiems žuvininkystės produktams taikomas minimalias higienos taisykles [2], numato, kad laivai šaldytuvai turi būti įrašyti į sąrašą, kurį nuolatos atnaujina kompetentinga institucija;kadangi Direktyvoje 92/48/EEB nustatytus higienos reikalavimus atitinkančiuose laivuose šaldytuvuose pagamintus žuvininkystės produktus turėtų būti leidžiama pateikti į rinką pagal tas pačias identifikavimo sąlygas kaip ir krante įsteigtose įmonėse sušaldytus produktus; kadangi Direktyvos 91/493/EEB priedas dėl to turėtų būti atitinkamai iš dalies pakeistas;kadangi paisant tam tikrų taikymo keblumų, apie kuriuos pranešė valstybės narės, būtina paaiškinti tam tikrus Direktyvos 91/493/EEB techninius aspektus, siekiant, kad nuostatos Bendrijoje būtų taikomos vienodai, ypač į rinką pateikiamų žuvininkystės produktų identifikavimo nuostatos,PRIĖMĖ ŠIĄ DIREKTYVĄ:1 straipsnisDirektyvos 91/493/EEB priedas iš dalies keičiamas taip:1) I skyriaus II skirsnio 5 punktas pakeičiamas taip:"5. Žuvininkystės produktų perdirbimo operacijos laive turi būti atliekamos pagal šio priedo IV skyriaus II skirsnio 2 ir 3 punktuose, IV ir V skirsniuose išvardytus higienos reikalavimus.";2) IV skyriaus I skirsnio 3 punkto antras sakinys pakeičiamas taip:"Išpjovos ir gabalai ant darbo stalų gali būti laikomi tik tiek laiko, kiek reikia jiems apdoroti ir atitinkama pakuote turi būti apsaugoti nuo užteršimo.";3) IV skyriaus IV skirsnio 1 punktas pakeičiamas taip:"Perdirbimui naudojami švieži, sušaldyti ir atšildyti produktai turi atitikti šio skyriaus I, II arba III skirsnių reikalavimus.";4) IV skyriaus IV skirsnio 4 dalies d punktas pakeičiamas taip:"d) kiekvienos dienos produkcijos mėginiai būtų paimami iš anksto nustatytais laiko tarpais, kad būtų užtikrintas sandarinimo arba bet kokio kito hermetiško uždarymo metodo veiksmingumas.";5) IV skyriaus V skirsnio 3 dalies c punkte žodis "sunaikintos" pakeičiamas žodžiu "likviduotos";6) V skyriaus II skirsnio 3 dalies A punkto b papunkčio antros pastraipos pirmas sakinys pakeičiamas taip:"Minėti apribojimai taikomi tik tokių šeimų žuvims: scombridae, clupeidae, engraulidae ir coryphaenidae.";7) VII skyrius pakeičiamas taip:"VII SKYRIUSIDENTIFIKAVIMASNepažeidžiant Direktyvos 79/112/EEB nuostatų, atliekant patikrinimus pagal ženklinimą arba lydimuosius dokumentus turi būti galima identifikuoti žuvininkystės produktų siuntos išsiuntimo įmonę.Tuo tikslu ant pakuotės arba, jeigu produktas neturi pakuotės, lydimuosiuose dokumentuose turi būti pateikta ši informacija:- išsiuntimo šalis, kurios galima rašyti visą pavadinimą, arba didžiosiomis raidėmis nurodyti santrumpą, t. y. Bendrijos valstybėms narėms rašyti vieną iš toliau pateiktųjų:B – DK – D – EL – E – F – IRL – I – L – NL – P – UK – AT – FI – SE,- įmonės arba žuvų perdirbimo laivo identifikavimas pagal oficialų patvirtinimo numerį arba, jei parduodama iš laivo šaldytuvo, kuriam taikomas Direktyvos 92/48/EEB II priedo 7 punktas, laivo identifikavimo numeris ar, jeigu tai yra pagal šios direktyvos 7 straipsnio 1 dalies trečios pastraipos nuostatas atskirai užregistruotas aukcionas arba didmeninės rinkos, aukciono ar didmeninės rinkos registravimo numeris,- viena iš toliau nurodytų santrumpų: CE – EC – EG – EK – EF – EY.Visos raidės ir skaitmenys turi būti gerai įskaitomi ir ant pakuotės sugrupuoti toje vietoje, kurioje jie būtų matomi iš išorės taip, kad nereikėtų atidaryti minėtos pakuotės."2 straipsnis1. Valstybės narės priima įstatymus ir kitus teisės aktus, kurie, įsigalioję iki 1997 m. liepos 1 d., įgyvendina šią direktyvą. Apie tai jos nedelsdamos praneša Komisijai. Tačiau iki šios direktyvos įsigaliojimo dienos pagamintiems produktams netaikomos Direktyvos 91/493/EEB, iš dalies pakeistos šia direktyva, VII skyriaus nuostatos.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.4 straipsnisŠi direktyva skirta valstybėms narėms.Priimta Briuselyje, 1995 m. gruodžio 22 d.Tarybos varduPirmininkasL. Atienza Serna[1] OL L 268, 1991 9 24, p. 15. Direktyva iš dalies pakeista 1994 m. Stojimo aktu.[2] OL L 187, 1992 7 7, p. 41.--------------------------------------------------


title: 1987 m. gruodžio 22 d. Komisijos direktyva, iš dalies keičianti Direktyvą 87/94/EEB dėl valstybių narių įstatymų, susijusių su paprastųjų amonio nitrato trąšų, turinčių didelį azoto kiekį, sprogumo savybių, ribinių charakteristikų ir atsparumo jam kontrolės tvarkos, suderinimo

text:
Svarbus teisinis pranešimas

|

31988L0126

Oficialusis leidinys L 063 , 09/03/1988 p. 0012 - 0012 specialusis leidimas suomių kalba: skyrius 13 tomas 17 p. 0035  specialusis leidimas švedų kalba: skyrius 13 tomas 17 p. 0035

		Komisijos direktyva1987 m. gruodžio 22 d.iš dalies keičianti Direktyvą 87/94/EEB dėl valstybių narių įstatymų, susijusių su paprastųjų amonio nitrato trąšų, turinčių didelį azoto kiekį, sprogumo savybių, ribinių charakteristikų ir atsparumo jam kontrolės tvarkos, suderinimo(88/126/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1980 m. liepos 15 d. Tarybos direktyvą 80/876/EEB dėl valstybių narių įstatymų, susijusių su paprastosiomis amonio nitrato trąšomis, turinčiomis didelį azoto kiekį, suderinimo [1], ypač į jos 8 straipsnį,atsižvelgdama į 1975 m. gruodžio 18 d. Tarybos direktyvą 76/116/EEB dėl valstybių narių įstatymų, reglamentuojančių trąšas, suderinimo [2], ypač į jos 9 straipsnio 2 dalį,kadangi Komisijos direktyvos 87/94/EEB [3] apimtis ir techninis sudėtingumas (įvairūs analizės ir bandymų metodai priklauso įvairioms technologijos disciplinoms), taip pat jos vertimas į įvairias kalbas Komisijai priėmus šią direktyvą rodo, kad būtina padaryti kai kuriuos kalbos ir techninius pataisymus [4];kadangi dėl šių kalbos ir techninių pataisymų būtina pratęsti laikotarpį, per kurį valstybės narės turi pasirengti laikytis šios direktyvos, todėl būtina nukelti direktyvos įsigaliojimo datą;kadangi šioje direktyvoje nurodyti pakeitimais atitinka Direktyvų dėl techninių kliūčių panaikinimo trąšų prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyva 87/94/EEB šia direktyva pakeičiama taip:2 straipsnio 1 dalyje "1987 m. gruodžio 31 d." keičiama į "1988 m. lapkričio 30 d."2 straipsnis1. Iki 1988 m. lapkričio 30 d. valstybės narės imasi reikalingų priemonių, kurios įgyvendintų šią direktyvą. Apie tai jos nedelsdamos praneša Komisijai.2. Valstybės narės pateikia Komisijai šios direktyvos taikymo srityje priimtų nacionalinės teisės nuostatų tekstus.3 straipsnisŠi direktyva skirta valstybėms narėms.Priimta Briuselyje, 1987 m. gruodžio 22 d.Komisijos varduCockfieldPirmininko pavaduotojas[1] OL L 250, 1980 9 23, p. 7.[2] OL L 24, 1976 1 30, p. 21.[3] OL L 38, 1987 2 7, p. 1.[4] OL L 63, 1988 3 9, p. 16.--------------------------------------------------


title: 1999 m. balandžio 9 d. Komisijos direktyva 1999/24/EB derinanti su technikos pažanga Tarybos direktyvą 93/32/EEB dėl dviračių motorinių transporto priemonių ranktūrių keleiviamsTekstas svarbus EEE.

text:
Svarbus teisinis pranešimas

|

31999L0024

Oficialusis leidinys L 104 , 21/04/1999 p. 0016 - 0018

		Komisijos direktyva 1999/24/EB1999 m. balandžio 9 d.derinanti su technikos pažanga Tarybos direktyvą 93/32/EEB dėl dviračių motorinių transporto priemonių ranktūrių keleiviams(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1992 m. birželio 30 d. Tarybos direktyvą 92/61/EEB dėl dviračių arba triračių motorinių transporto priemonių tipo patvirtinimo [1], su pakeitimais, padarytais Austrijos, Suomijos ir Švedijos stojimo aktu, ypač į jos 16 straipsnį,atsižvelgdama į 1993 m. birželio 14 d. Tarybos direktyvą 93/32/EEB dėl dviračių motorinių transporto priemonių ranktūrių keleiviams [2], ypač į jos 3 straipsnį,(1) kadangi Direktyva 93/32/EEB — tai viena iš Direktyva 92/61/EEB nustatytos Bendrijos tipo patvirtinimo tvarkos atskirųjų direktyvų; kadangi todėl tai direktyvai taikomos Direktyvoje 92/61/EEB dėl transporto priemonių sistemų, komponentų ir atskirų techninių agregatų išdėstytos nuostatos;(2) kadangi dėl technologijos plėtros Direktyvą 93/32/EEB galima suderinti su technikos pažanga; kadangi siekiant užtikrinti tinkamą visos tipo patvirtinimo sistemos veikimą būtina paaiškinti arba papildyti tam tikras atitinkamos direktyvos nuostatas;(3) kadangi tuo tikslu būtina suderinti nuostatas, susijusias su diržo tvirtinimu ir informacinio dokumento B dalies nuorodomis;(4) kadangi šioje direktyvoje numatytos priemonės atitinka Tarybos direktyvos 70/156/EEB [3] 13 straipsniu su paskutiniais pakeitimais, padarytais Europos Parlamento ir Tarybos direktyva 98/91/EB [4], įkurto Derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 93/32/EEB priedas iš dalies keičiamas pagal šios direktyvos priedą.2 straipsnis1. Nuo 2000 m. sausio 1 d. valstybės narės negali dėl su ranktūriais keleiviams susijusių priežasčių:- atsisakyti suteikti EB tipo patvirtinimą dviračių transporto priemonių tipui arba ranktūrių keleiviams tipui,- uždrausti registruoti, parduoti arba pradėti eksploatuoti dvirates motorines transporto priemones arba parduoti ar pradėti eksploatuoti ranktūrius keleiviams,jei ranktūriai keleiviams atitinka Tarybos direktyvos 93/32/EEB su pakeitimais, padarytais šia direktyva, reikalavimus.2. Nuo 2000 m. liepos 1 d. valstybės narės atsisako suteikti EB tipo patvirtinimą bet kuriam dviračių motorinių transporto priemonių tipui dėl su ranktūriais keleiviams susijusių priežasčių, arba bet kuriam ranktūrių keleiviams tipui, jei nesilaikoma Direktyvos 93/32/EEB su pakeitimais, padarytais šia direktyva, reikalavimų.3 straipsnis1. Valstybės narės priima įstatymus ir kitus teisės aktus, būtinus šios direktyvos įgyvendinimui, iki 1999 m. gruodžio 31 d. Apie tai jos nedelsdamos praneša Komisijai.Šias nuostatas jos taiko nuo 2000 m. sausio 1 d.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.4 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.5 straipsnisŠi direktyva skirta valstybėms narėms.Priimta Briuselyje, 1999 m. balandžio 9 d.Komisijos varduMartin BangemannKomisijos narys[1] OL L 225, 1992 8 10, p. 72.[2] OL L 188, 1993 7 29, p. 28.[3] OL L 42, 1970 2 23, p. 1.[4] OL L 11, 1999 1 16, p. 25.--------------------------------------------------PRIEDAS1. 1.1 punktas pakeičiamas taip:"1.1. DiržasDiržas prie sėdynės ar prie kitų su rėmais susijusių dalių turi būti pritvirtintas taip, kad keleivis juo galėtų lengvai naudotis. Diržas ir įtaisas, kuriuo diržas pritvirtinamas prie sėdynės, turi būti suprojektuoti taip, kad nenutrūkdami galėtų išlaikyti vertikalią 2000 N traukos jėgą, kuri statiškai veikia diržo paviršiaus centrą, esant ne didesniam kaip 2 MPa slėgiui."2. 1 priedėlyje pateikta informacinio dokumento B dalis pakeičiama taip:"— B dalis: — 1.4-1.4.2 skirsniai."--------------------------------------------------


title: 2001 m. gegužės 28 d. Tarybos direktyva 2001/40/EB dėl abipusio sprendimų dėl trečiųjų šalių piliečių išsiuntimo pripažinimo

text:
Svarbus teisinis pranešimas

|

32001L0040

Oficialusis leidinys L 149 , 02/06/2001 p. 0034 - 0036

		Tarybos direktyva 2001/40/EB2001 m. gegužės 28 d.dėl abipusio sprendimų dėl trečiųjų šalių piliečių išsiuntimo pripažinimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 63 straipsnio 3 dalį,atsižvelgdama į Prancūzijos Respublikos iniciatyvą [1],atsižvelgdama į Europos Parlamento nuomonę [2],kadangi:(1) Sutartis nustato, kad Taryba turi priimti priemones, susijusias su imigracijos politika, atvykimo ir apsigyvenimo sąlygų, taip pat nelegalios imigracijos ir nelegalaus gyvenimo klausimais.(2) 1999 m. spalio 15−16 d. Tamperėje Europos Vadovų Taryba dar kartą patvirtino savo pasiryžimą sukurti laisvės, saugumo ir teisingumo erdvę. Tuo tikslu bendra Europos prieglobsčio ir migracijos politika turėtų būti siekiama tiek sąžiningai elgtis su trečiųjų šalių piliečiais, tiek geriau valdyti migracijos srautus.(3) Būtinumas užtikrinti didesnį sprendimų dėl išsiuntimo vykdymo veiksmingumą ir didesnį bendradarbiavimą siejasi su sprendimų dėl išsiuntimo abipusiu pripažinimu.(4) Sprendimai dėl trečiųjų šalių piliečių išsiuntimo turi būti priimami laikantis pagrindinių teisių, kurias užtikrina 1950 m. lapkričio 4 d. Europos žmogaus teisių ir pagrindinių laisvių apsaugos konvencija, ypač jos 3 ir 8 straipsniai, ir 1951 m. liepos 28 d. Ženevos konvencija dėl pabėgėlių statuso, ir kurios kyla iš valstybėms narėms bendrų konstitucinių principų.(5) Vadovaudamosi subsidiarumo principu, valstybės narės negali visiškai pasiekti siūlomos veiklos tikslo, t. y. valstybių narių bendradarbiavimo dėl trečiųjų šalių piliečių išsiuntimo, todėl dėl numatytos veiklos rezultato šį tikslą lengviau galėtų pasiekti Bendrija. Šia direktyva nesiekiama daugiau negu reikia tam tikslui pasiekti.(6) Pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Jungtinės Karalystės ir Airijos pozicijos 3 straipsnį Jungtinė Karalystė 2000 m. spalio 18 d. laišku pranešė apie savo norą dalyvauti priimant ir taikant šią direktyvą.(7) Pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Danijos pozicijos 1 ir 2 straipsnius Danija nedalyvauja priimant šį teisės aktą ir dėl to jis nėra jai privalomas ir nėra jai taikomas. Kadangi šią direktyvą numatoma priimti remiantis Šengeno acquis pagal Europos bendrijos steigimo sutarties IV antraštinės dalies nuostatas, Danija per šešis mėnesius nuo tos dienos, kai Taryba priima šią direktyvą, nuspręs, ar ji šį sprendimą įtrauks į savo nacionalinės teisės aktus.(8) Islandijos Respublikai ir Norvegijos Karalystei ši direktyva — tai Šengeno acquis plėtojimas, kaip numatyta 1999 m. gegužės 18 d. Europos Sąjungos Tarybos su šiomis dviem valstybėmis sudarytame susitarime. Remiantis tame susitarime nustatyta tvarka, teisės ir pareigos pagal šią direktyvą taip pat taikomos toms dviem valstybėms ir santykiuose tarp tų dviejų valstybių, ir santykiuose su Europos bendrijos valstybėmis narėmis, kurioms ši direktyva skirta,PRIĖMĖ ŠIĄ DIREKTYVĄ:1 straipsnis1. Nepažeidžiant įsipareigojimų, kylančių iš 1990 m. birželio 19 d. Šengene pasirašytos konvencijos, įgyvendinančios 1985 m. birželio 14 d. Šengeno susitarimą, toliau vadinamos "Šengeno konvencija", 23 straipsnio ir dėl 96 straipsnio taikymo, šios direktyvos tikslas — sudaryti sąlygas, kad būtų pripažintas vienos valstybės narės, toliau vadinamos "sprendimą priimanti valstybė narė", kompetentingos institucijos priimtas sprendimas dėl trečiosios šalies piliečio, esančio kitos valstybės narės, toliau vadinamos "sprendimą vykdanti valstybė narė", teritorijoje, išsiuntimo.2. Bet kuris pagal šio straipsnio 1 dalį priimtas sprendimas įgyvendinamas pagal sprendimą vykdančios valstybės narės taikytinus teisės aktus.3. Ši direktyva netaikoma Sąjungos piliečių, pasinaudojusių judėjimo laisvės teise, šeimos nariams.2 straipsnisŠioje direktyvoje:a) "trečiosios šalies pilietis" – tai kiekvienas asmuo, kuris nėra jokios iš valstybių narių pilietis;b) "sprendimas dėl išsiuntimo" – tai kiekvienas sprendimą priimančios valstybės narės kompetentingos administracinės institucijos priimtas sprendimas, kuriuo nutariama išsiųsti;c) "vykdymo priemonė" – tai kiekviena priemonė, kurios imasi sprendimą vykdanti valstybė narė įgyvendindama sprendimą dėl išsiuntimo.3 straipsnis1. 1 straipsnyje nurodytas išsiuntimas taikomas šiais atvejais:a) kai sprendimas dėl trečiosios šalies piliečio išsiuntimo grindžiamas rimta ir esama grėsme viešajai tvarkai ar nacionaliniam saugumui ir apsaugai dėl to, kad:- sprendimą priimanti valstybė narė trečiosios šalies pilietį nuteisė už nusikaltimą, baudžiamą bent vienerių metų laisvės atėmimo bausme,- esama rimtų priežasčių tikėti, kad trečiosios šalies pilietis padarė sunkius baudžiamuosius nusikaltimus, arba esama svarių įrodymų, kad jis ketina tokius nusikaltimus daryti kurios nors valstybės narės teritorijoje.Nepažeisdama Šengeno konvencijos 25 straipsnio 2 dalies, jei atitinkamas asmuo turi sprendimą vykdančios valstybės narės ar kitos valstybės narės išduotą leidimą gyventi, sprendimą vykdanti valstybė narė konsultuojasi su sprendimą priimančia valstybe nare ir valstybe, išdavusia tą leidimą. Sprendimas dėl išsiuntimo, priimtas pagal šį punktą, leidžia leidimą gyventi panaikinti, jei tam neprieštarauja leidimą išdavusios valstybės nacionaliniai teisės aktai;b) kai sprendimas dėl trečiosios šalies piliečio išsiuntimo priimamas jam pažeidus užsieniečių atvykimo į šalį ar apsigyvenimo šalyje taisykles.Abiem a ir b punktuose nurodytais atvejais sprendimas dėl išsiuntimo neturi būti sprendimą priimančios valstybės narės panaikintas ar sustabdytas.2. Valstybės narės šią direktyvą taiko tinkamai gerbdamos žmogaus teises ir pagrindines laisves.3. Ši direktyva taikoma nepažeidžiant konvencijos, nustatančios valstybę, atsakingą už vienoje iš Europos Bendrijų valstybių narių pateiktų prieglobsčio prašymų nagrinėjimą, ir valstybių narių readmisijos susitarimų nuostatų.4 straipsnisValstybės narės užtikrina, kad atitinkamas trečiosios šalies pilietis pagal sprendimą vykdančios valstybės narės teisės aktus galėtų apskųsti bet kurią 1 straipsnio 2 dalyje nurodytą priemonę.5 straipsnisAsmens duomenų apsauga ir duomenų saugumas užtikrinami pagal 1995 m. spalio 24 d. Europos Parlamento ir Tarybos direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo [3].Nepažeidžiant Šengeno konvencijos 101 ir 102 straipsnių, asmens duomenų bylos pagal šią direktyvą naudojamos tik joje nustatytais tikslais.6 straipsnisSprendimą priimančios valstybės narės ir sprendimą vykdančios valstybės narės valstybinės valdžios institucijos naudojasi visais tinkamais bendradarbiavimo ir informacijos keitimosi būdais šiai direktyvai įgyvendinti.Sprendimą priimanti valstybė narė visomis įmanomomis skubos priemonėmis, prireikus pagal atitinkamas SIRENE vadovo nuostatas, sprendimą vykdančiai valstybei narei teikia visus dokumentus, reikalingus patvirtinti, kad sprendimas gali būti vykdomas.Sprendimą vykdanti valstybė narė pirmiausia išnagrinėja atitinkamo asmens padėtį siekdama užtikrinti, kad sprendimo dėl išsiuntimo vykdymas neprieštarautų nei atitinkamų tarptautinių dokumentų, nei taikytinos nacionalinės teisės normoms.Įvykdžiusi išsiuntimą, sprendimą vykdanti valstybė narė informuoja sprendimą priimančią valstybę narę.7 straipsnisValstybė narės kompensuoja viena kitai visas išlaidas, kurios gali atsirasti taikant šią direktyvą tais atvejais, kai išsiuntimas negali būti įvykdytas atitinkamo trečiosios šalies piliečio sąskaita.Kad sudarytų sąlygas šiam straipsniui įgyvendinti, Taryba, remdamasi Komisijos pasiūlymu, iki 2002 m. gruodžio 2 d. patvirtina atitinkamus kriterijus ir praktinio pobūdžio priemones. Šie kriterijai ir praktinio pobūdžio priemonės taip pat taikomi Šengeno konvencijos 24 straipsniui įgyvendinti.8 straipsnis1. Valstybės narės iki 2002 m. gruodžio 2 d. priima įstatymus, kitus teisės aktus bei administracines nuostatas, būtinus, kad būtų laikomasi šios direktyvos. Apie tai jos nedelsdamos praneša Komisijai.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.9 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.10 straipsnisŠi direktyva skirta valstybėms narėms pagal Europos bendrijos steigimo sutartį.Priimta Briuselyje, 2001 m. gegužės 28 d.Tarybos varduPirmininkasT. Bodström[1] OL C 243, 2000 8 24, p. 1.[2] Nuomonė pateikta 2001 m. kovo 13 d. (dar nepaskelbta Oficialiajame leidinyje).[3] OL L 281, 1995 11 23, p. 31.--------------------------------------------------


title: 2009 m. lapkričio 27 d. Komisijos direktyva 2009/150/EB, iš dalies keičianti Europos Parlamento ir Tarybos direktyvą 98/8/EB, į jos I priedą įtraukiant veikliąją medžiagą flokumafeną (Tekstas svarbus EEE)

text:
28.11.2009

               LT

               Europos Sąjungos oficialusis leidinys

               L 313/75

      KOMISIJOS DIREKTYVA 2009/150/EB
   2009 m. lapkričio 27 d.
   iš dalies keičianti Europos Parlamento ir Tarybos direktyvą 98/8/EB, į jos I priedą įtraukiant veikliąją medžiagą flokumafeną
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikėtų įvertinti, kad būtų galima įtraukti į Direktyvos 98/8/EB I, IA arba IB priedą, sąrašas. Tame sąraše yra flokumafenas.

               (2)

               Vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar flokumafeną galima naudoti 14-to tipo produktams – rodenticidams, apibrėžtiems Direktyvos 98/8/EB V priede.

               (3)

               Nyderlandai buvo paskirti ataskaitą rengiančia valstybe nare ir 2007 m. spalio 4 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse.

               (4)

               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, Biocidinių produktų nuolatinis komitetas peržiūros išvadas 2009 m. gegužės 15 d. įtraukė į vertinimo ataskaitą.

               (5)

               Remiantis atliktais tyrimais galima daryti išvadą, kad biocidiniai produktai, kurie naudojami kaip rodenticidai ir kurių sudėtyje yra flokumafeno, neturėtų kelti pavojaus žmonėms, išskyrus atsitiktinius vaikų apsinuodijimo atvejus. Nustatyta, kad jie gali kelti pavojų netikslinės grupės gyvūnams. Tačiau kol kas flokumafenas laikomas svarbiu visuomenės sveikatai ir higienai. Todėl pagrįstai flokumafeną galima įtraukti į I priedą siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurie naudojami kaip rodenticidai ir kurių sudėtyje yra flokumafeno, autorizacijos liudijimai, kaip numatyta Direktyvos 98/8/EB 16 straipsnio 3 dalyje.

               (6)

               Atsižvelgiant į vertinimo ataskaitos išvadas, išduodant produktų, kurių sudėtyje yra flokumafeno ir kurie naudojami kaip rodenticidai, autorizacijos liudijimus, turėtų būti reikalaujama taikyti konkrečias pavojaus mažinimo priemones. Tokiomis priemonėmis turėtų būti siekiama mažinti pirminio ir antrinio poveikio žmonėms ir netiksliniams gyvūnams pavojų bei ilgalaikį medžiagos poveikį aplinkai. Todėl reikėtų nustatyti tam tikrus apribojimus, tokius kaip didžiausia koncentracija, draudimas prekiauti produktais, kuriuose yra veikliosios medžiagos ir kurie nėra paruošti naudoti, ir kartuminių medžiagų naudojimas, o kitas sąlygas valstybės narės turėtų nustatyti kiekvienu konkrečiu atveju.

               (7)

               Atsižvelgiant į nustatytą flokumafeno keliamą pavojų ir jo savybes, dėl kurių jis gali būti vidutiniškai arba labai patvarus, vidutiniškai arba labai linkęs biologiškai kauptis ir toksiškas, į I priedą jis turėtų būti įtrauktas tik penkeriems metams, o norint šį laikotarpį pratęsti, turėtų būti atlikta lyginamoji pavojaus analizė, kaip numatyta Direktyvos 98/8/EB 10 straipsnio 5 dalies i punkte.

               (8)

               Svarbu, kad šios direktyvos nuostatos būtų vienu metu taikomos visose valstybėse narėse, siekiant užtikrinti, kad biocidiniams produktams, kurių sudėtyje yra veikliosios medžiagos flokumafeno, būtų sudarytos vienodos rinkos sąlygos ir kad biocidinių produktų rinka tinkamai veiktų.

               (9)

               Veiklioji medžiaga turėtų būti įtraukta į I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įtraukimo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c punkto ii papunktį prasideda nuo medžiagos įtraukimo dienos.

               (10)

               Po veikliosios medžiagos įtraukimo valstybėms narėms reikėtų nustatyti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti, ypač išduoti, keisti ar panaikinti biocidinių produktų, kurių sudėtyje yra flokumafeno ir kurie naudojami 14-to tipo produktams, autorizacijos liudijimus, siekiant užtikrinti jų atitiktį Direktyvai 98/8/EB.

               (11)

               Todėl Direktyva 98/8/EB turėtų būti atitinkamai iš dalies pakeista.

               (12)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2010 m. rugsėjo 30 d. priima ir paskelbia įstatymus ir kitus teisės aktus, kuriais įgyvendinama ši direktyva.
   Jos taiko tas nuostatas nuo 2011 m. spalio 1 d.
   Valstybės narės, priimdamos tas nuostatas, jose daro nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2009 m. lapkričio 27 d.

            Komisijos vardu

         Stavros DIMAS

            Komisijos narys

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      PRIEDAS
      Į Direktyvos 98/8/EB I priedą įtraukiamas šis įrašas Nr. 31:

                     Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Minimali veikliosios medžiagos koncentracija rinkai pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nurodyta paskutiniame sprendime dėl jame esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „31

                     Flokumafenas

                     4-hidroksi-3-[(1RS,3RS;1RS,3RS)-1,2,3,4-tetrahidro-3-[4-(4-trifluormetilbenziloksi)fenil]-1-naftil]kumarinas
                     EB Nr. 421–960–0
                     CAS Nr. 90035–08–8

                     955 g/kg

                     2011 m. spalio 1 d.

                     2013 m. rugsėjo 30 d.

                     2016 m. rugsėjo 30 d.

                     14

                     Atsižvelgiant į tai, kad dėl savo savybių ši veiklioji medžiaga gali būti vidutiniškai arba labai patvari, vidutiniškai arba labai linkusi biologiškai kauptis ir toksiška, prieš pratęsiant jos įrašymo į šį priedą laikotarpį turėtų būti atlikta lyginamoji pavojaus analizė, kaip numatyta Direktyvos 98/8/EB 10 straipsnio 5 dalies i punkte.
                     Valstybės narės užtikrina, kad autorizacijos liudijimai būtų išduodami tik jei laikomasi šių sąlygų:

                                 1)

                                 nominalioji veikliosios medžiagos koncentracija produktuose neviršija 50 mg/kg ir leidžiama naudoti tik gatavus produktus;

                                 2)

                                 produktų sudėtyje yra kartuminės medžiagos, o kai reikia – ir dažų;

                                 3)

                                 produktai nenaudojami kaip rodenticidiniai milteliai.

                                 4)

                                 Sumažinamas pirminis ir antrinis poveikis žmonėms, netikslinės grupės gyvūnams ir aplinkai, apsvarstant ir taikant visas tinkamas ir esamas rizikos mažinimo priemones. Tokios priemonės, pavyzdžiui, yra leisti produktą naudoti tik specialistams, nustatyti didžiausią pakuotės dydį ir įpareigoti naudoti nesugadinamas ir saugiai uždarytas masalo dėžutes.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos interneto svetainėje http://ec.europa.eu/comm/environment/biocides/index.htm


title: 2007 m. rugsėjo 25 d. Europos Parlamento ir Tarybos direktyva 2007/51/EB, iš dalies keičianti Tarybos direktyvą 76/769/EEB, susijusią su prekybos tam tikrais gyvsidabrio turinčiais matavimo įtaisais apribojimu (Tekstas svarbus EEE)

text:
3.10.2007

               LT

               Europos Sąjungos oficialusis leidinys

               L 257/13

      EUROPOS PARLAMENTO IR TARYBOS DIREKTYVA 2007/51/EB
   2007 m. rugsėjo 25 d.
   iš dalies keičianti Tarybos direktyvą 76/769/EEB, susijusią su prekybos tam tikrais gyvsidabrio turinčiais matavimo įtaisais apribojimu
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               2005 m. sausio 28 d. Komisijos komunikate dėl Bendrijos strategijos dėl gyvsidabrio, kuriame buvo nagrinėjamos visos gyvsidabrio naudojimo sritys, buvo padaryta išvada, kad Bendrijos lygiu reikėtų įvesti apribojimus pateikti į rinką tam tikrą gyvsidabrio turinčią neelektrinę arba neelektroninę matavimo ir kontrolės įrangą, sudarančią pagrindinę gyvsidabrio gaminių grupę, kuriai iki šiol netaikomi Bendrijos veiksmai.

               (2)

               Jei gyvsidabrio turintiems matavimo įtaisams būtų taikomi apribojimai patekti į rinką, būtų užkirstas kelias gyvsidabriui patekti į atliekų srautą, ir tai būtų naudinga aplinkai, o ilgainiui – ir žmonių sveikatai.

               (3)

               Atsižvelgiant į techninį ir ekonominį pagrįstumą, turimi duomenys apie matavimo ir kontrolės įtaisus rodo, kad tiesioginės apribojančios priemonės turėtų būti taikomos tik matavimo įtaisams, skirtiems parduoti plačiajai visuomenei, ypač visiems medicininiams termometrams.

               (4)

               Gyvsidabrio turinčių matavimo įtaisų importas, kuris vyksta jau daugiau nei 50 metų, yra susijęs su antikvariniais daiktais arba kultūros vertybėmis, kaip apibrėžta 1992 m. gruodžio 9 d. Tarybos reglamente (EEB) Nr. 3911/92 dėl kultūros vertybių eksporto (3). Šios prekybos apimtys yra nedidelės ir, atrodo, nekelia pavojaus žmonių sveikatai ar aplinkai, todėl jos nereikėtų riboti.

               (5)

               Šiuo metu gyvsidabrio barometrus gamina vos kelios specializuotos įmonės, o plačiajai visuomenei jie parduodami daugiausia kaip dekoratyviniai gaminiai. Tokių barometrų pateikimui į rinką reikėtų nustatyti papildomą laipsniško uždraudimo laikotarpį, kad gamintojai galėtų savo verslą pritaikyti prie apribojimų ir pereiti prie gyvsidabrio neturinčių barometrų gamybos.

               (6)

               Siekiant kuo labiau sumažinti į aplinką patenkančio gyvsidabrio kiekį ir užtikrinti, kad likę gyvsidabrio turintys matavimo įtaisai būtų laipsniškai uždrausti profesinėje ir pramoninėje veikloje, visų pirma, kad sveikatos priežiūros srityje nebebūtų naudojami sfigmomanometrai, Komisija turėtų peržiūrėti, ar yra patikimų saugesnių pakaitų, kuriuos techniniu ir ekonominiu požiūriu būtų įmanoma naudoti. Sveikatos priežiūros srityje naudojamų sfigmomanometrų atveju turėtų būti konsultuojamasi su sveikatos apsaugos ekspertais, kad būtų užtikrinta, jog tinkamai atsižvelgiama į specifinių sveikatos būklės sutrikimų diagnostikos ir gydymo poreikius.

               (7)

               Vadovaujantis šia direktyva turėtų būti ribojamas tik naujų matavimo įtaisų pateikimas į rinką. Todėl šis apribojimas neturėtų būti taikomas jau naudojamiems arba parduodamiems naudotiems įtaisams.

               (8)

               Valstybių narių priimtų teisės aktų arba administracinių priemonių skirtumai dėl gyvsidabrio naudojimo įvairiuose matavimo ir kontrolės įtaisuose apribojimo galėtų sudaryti kliūtis prekybai, iškreipti konkurenciją Bendrijoje, taigi tiesiogiai veikti vidaus rinkos kūrimą ir veikimą. Todėl manoma, kad būtina suderinti valstybių narių teisės aktus matavimo ir kontrolės įtaisų srityje, priimant suderintas nuostatas dėl gyvsidabrio turinčių gaminių, tokiu būdu apsaugant vidaus rinką ir užtikrinant aukštą žmonių sveikatos ir gamtos apsaugos lygį.

               (9)

               1976 m. liepos 27 d. Tarybos direktyva 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (4) turėtų būti atitinkamai iš dalies pakeista.

               (10)

               Ši direktyva turėtų būti taikoma nepažeidžiant Bendrijos teisės aktų, nustatančių būtiniausius darbuotojų apsaugos reikalavimus, visų pirma 1989 m. birželio 12 d. Tarybos direktyvos 89/391/EEB dėl priemonių darbuotojų saugai ir sveikatos apsaugai darbe gerinti (5) nustatymo ir atskirų ja pagrįstų direktyvų, visų pirma 1998 m. balandžio 7 d. Tarybos direktyvos 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe (6).

               (11)

               Pagal Tarpinstitucinio susitarimo dėl geresnės teisės aktų leidybos (7) 34 punktą valstybės narės skatinamos savo ir Bendrijos interesų labui parengti lenteles, kurios kiek įmanoma geriau iliustruotų šios direktyvos ir perkėlimo į nacionalinę teisę priemonių atitiktį, ir viešai jas paskelbti,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/769/EEB I priedas iš dalies keičiamas, kaip nurodyta šios direktyvos priede.
   2 straipsnis
   1.   Valstybės narės ne vėliau kaip iki 2008 m. spalio 3 d. priima ir paskelbia įstatymus ir kitus teisės aktus, kurie įgyvendina šią direktyvą. Jos nedelsdamos apie tai praneša Komisijai.
   Jos šias nuostatas taiko nuo 2009 m. balandžio 3 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja jos paskelbimo Europos Sąjungos oficialiajame leidinyje dieną.
   4 straipsnis
   Ši direktyva skirta valstybėms narėms.

      Priimta Strasbūre, 2007 m. rugsėjo 25 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         M. LOBO ANTUNES

      (1)  OL C 318, 2006 12 23, p. 115.

      (2)  2006 m. lapkričio 14 d. Europos Parlamento nuomonė (OL C 314 E, 2006 12 21, p. 111), 2007 m. balandžio 19 d. Tarybos bendroji pozicija (OL C 109 E, 2007 5 15, p. 1) ir 2007 m. liepos 10 d. Europos Parlamento pozicija (dar neskelbta Oficialiajame leidinyje).

      (3)  OL L 395, 1992 12 31, p. 1. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).

      (4)  OL L 262, 1976 9 27, p. 201. Direktyva su paskutiniais pakeitimais, padarytais Komisijos direktyva 2006/139/EB (OL L 384, 2006 12 29, p. 94).

      (5)  OL L 183, 1989 6 29, p. 1. Direktyva su paskutiniais pakeitimais, padarytais Europos Parlamento ir Tarybos direktyva 2007/30/EB (OL L 165, 2007 6 27, p. 21).

      (6)  OL L 131, 1998 5 5, p. 11. Direktyva su pakeitimais, padarytais Direktyva 2007/30/EB.

      (7)  OL C 321, 2003 12 31, p. 1.

      PRIEDAS
      Direktyvos 76/769/EEB I priedas papildomas šiuo punktu:

                                 „19a

                                 Gyvsidabris
                                 CAS Nr. 7439-97-6

                                 1.

                                 Negali būti pateiktas į rinką:

                                             a)

                                             medicininiuose termometruose;

                                             b)

                                             kituose matavimo įtaisuose, skirtuose parduoti plačiajai visuomenei (pvz., manometruose, barometruose, sfigmomanometruose, ne medicininiuose termometruose).

                                 2.

                                 1 dalies b punkte nustatytas apribojimas netaikomas:

                                             a)

                                             matavimo įtaisams, kurie 2007 m. spalio 3 d. yra senesni nei 50 metų; arba

                                             b)

                                             barometrams (išskyrus barometrus, kuriems taikomas a punktas) iki 2009 m. spalio 3 d.

                                 3.

                                 Iki 2009 m. spalio 3 d. Komisija peržiūri, ar turima patikimų ir saugesnių gyvsidabrio turinčių sfigmomanometrų ir kitų matavimo įtaisų, naudojamų sveikatos priežiūros ir kitose profesionalios ar pramonės veiklos srityse, pakaitų, kuriuos techniniu ir ekonominiu požiūriu būtų įmanoma naudoti.
                                 Remdamasi šia peržiūra arba iškart po to, kai gaunama naujos informacijos apie patikimus ir saugesnius gyvsidabrio turinčių sfigmomanometrų ir kitų matavimo įtaisų pakaitus, Komisija atitinkamai pateikia pasiūlymą dėl teisės aktų, kad 1 dalyje nustatyti apribojimai būtų taikomi sfigmomanometrams ir kitiems matavimo įtaisams, naudojamiems sveikatos priežiūros ir kitose profesionalios ar pramonės veiklos srityse, siekiant, kai tai įmanoma techniniu ir ekonominiu požiūriu, kad gyvsidabrio turintys matavimo įtaisai būtų laipsniškai uždrausti.“


title: 1982 m. birželio 29 d. Tarybos direktyva iš dalies keičianti Direktyvą 69/169/EEB ir Direktyvą 77/800/EEB dėl taisyklių, reglamentuojančių apyvartos ir akcizo mokesčius, taikomus tarptautinėse kelionėse

text:
Svarbus teisinis pranešimas

|

31982L0443

Oficialusis leidinys L 206 , 14/07/1982 p. 0035 - 0036 specialusis leidimas suomių kalba: skyrius 9 tomas 1 p. 0094  specialusis leidimas ispanų kalba: skyrius 09 tomas 1 p. 0132  specialusis leidimas švedų kalba: skyrius 9 tomas 1 p. 0094  specialusis leidimas portugalų kalba skyrius 09 tomas 1 p. 0132

		Tarybos direktyva1982 m. birželio 29 d.iš dalies keičianti Direktyvą 69/169/EEB ir Direktyvą 77/800/EEB dėl taisyklių, reglamentuojančių apyvartos ir akcizo mokesčius, taikomus tarptautinėse kelionėse(82/443/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 99 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Bendrijoje taikomos neapmokestinimo lengvatos skatina valstybių narių ekonomikų savitarpio skverbimąsi;kadangi siekiant įgyvendinti šį tikslą ir valstybių narių gyventojų labui reikėtų padidinti nuo mokesčių atleidžiamų prekių vertę, kuri nustatyta 1969 m. gegužės 28 d. Tarybos direktyvos 69/169/EEB dėl įstatymais ir kitais teisės aktais nustatytų nuostatų, susijusių su tarptautiniais maršrutais keliaujančių asmenų importuojamų prekių atleidimu nuo apyvartos ir akcizo mokesčių, suderinimo [4] 2 straipsnyje su paskutiniais pakeitimais, padarytais Direktyva 81/933/EEB [5];kadangi, išreiškiant alkoholio stiprumą, reikia atsižvelgti į 1976 m. liepos 27 d. Tarybos direktyvą 76/766/EEB dėl valstybių narių įstatymų, susijusių su alkoholio lentelėmis, suderinimo [6] ir atitinkamai pakeisti Direktyvos 69/169/EEB 4 ir 5 straipsnius bei 1977 m. gruodžio 19 d. Tarybos direktyvos 77/800/EEB dėl leidimo Danijos Karalystei taikyti nukrypti leidžiančią nuostatą dėl taisyklių, kurios reglamentuoja apyvartos ir akcizo mokesčius, taikomus tarptautinėse kelionėse [7], 1 straipsnį;kadangi dėl dabartinės ekonominės situacijos reikia pratęsti laikotarpį, per kurį Danijos Karalystė taikytų padidintą neapmokestinamų prekių vertę asmenims, atvykstantiems iš kitų Bendrijos valstybių narių,PRIĖMĖ ŠIĄ DIREKTYVĄ:1 straipsnisDirektyvos 69/169/EEB 1 ir 2 straipsniai iš dalies pakeičiami taip:1) 1 straipsnio 3 dalyje frazė "40 Europos apskaitos vienetų" pakeičiama fraze "1 dalyje nurodyta suma";2) 2 straipsnio 1 dalyje frazė "180 Europos apskaitos vienetų" pakeičiama fraze "210 ekiu";3) 2 straipsnio 2 dalyje frazė "50 Europos apskaitos vienetų" pakeičiama fraze "60 ekiu";4) 2 straipsnio 3 dalyje frazė "180 Europos apskaitos vienetų" pakeičiama fraze "1 dalyje nurodyta suma".2 straipsnisDirektyvos 69/169/EEB 4 ir 5 straipsniuose bei Direktyvos 77/800/EEB 1 straipsnyje skaičius "22o" pakeičiamas į "22 tūrio proc."3 straipsnis1. Valstybės narės patvirtina priemones, kurios, įsigaliojusios iki 1983 m. sausio 1 d., įgyvendina šią direktyvą.Tačiau Danijos Karalystė patvirtina priemones, kurios, įsigaliojusios ne vėliau kaip 1984 m. sausio 1 d., įgyvendina 1 straipsnio 2 dalį.2. Valstybės narės informuoja Komisiją apie nuostatas, kurias jos patvirtina, kad įgyvendintų šią direktyvą.4 straipsnisŠi direktyva skirta valstybėms narėms.Priimta Briuselyje, 1982 m. birželio 29 d.Tarybos varduPirmininkasP. de Keersmaeker[1] OL C 318, 1979 12 19, p. 5.[2] OL C 117, 1980 5 12, p. 83.[3] OL C 113, 1980 5 7, p. 34.[4] OL L 133, 1969 6 4, p. 6.[5] OL L 338, 1981 11 25, p. 24.[6] OL L 262, 1976 9 27, p. 149.[7] OL L 336, 1977 12 27, p. 21.--------------------------------------------------


title: 2009 m. gruodžio 16 d. Komisijos direktyva 2009/159/ES, iš dalies keičianti Tarybos direktyvos 76/768/EEB dėl kosmetikos gaminių III priedą, siekiant suderinti jį su technikos pažanga (Tekstas svarbus EEE)

text:
18.12.2009

               LT

               Europos Sąjungos oficialusis leidinys

               L 336/29

      KOMISIJOS DIREKTYVA 2009/159/ES
   2009 m. gruodžio 16 d.
   iš dalies keičianti Tarybos direktyvos 76/768/EEB dėl kosmetikos gaminių III priedą, siekiant suderinti jį su technikos pažanga
   (Tekstas svarbus EEE)
   EUROPOS KOMISIJA,
   atsižvelgdama į Europos Sąjungos sutartį ir Sutartį dėl Europos Sąjungos veikimo,
   atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (1), ypač į jos 8 straipsnio 2 dalį,
   pasikonsultavusi su Vartotojų saugos moksliniu komitetu,
   kadangi:

               (1)

               Remiantis plaukų dažų medžiagų saugos vertinimo strategija buvo susitarta su valstybėmis narėmis ir suinteresuotosiomis šalimis, kad 2007 m. gruodžio 31 d. yra tinkama data pateikti Vartotojų saugos moksliniam komitetui (toliau – VSMK) mokslinius duomenis apie reakcijos produktus, kuriuos sudaro oksidacinių plaukų dažų medžiagos ant galvos odos, ir jų saugą vartotojams.

               (2)

               Šiuo metu yra 31 plaukų dažų medžiaga, kurią laikinai leidžiama naudoti kosmetikos gaminiuose iki 2009 m. gruodžio 31 d. taikant Direktyvos 76/768/EEB III priedo 2 dalyje išdėstytus apribojimus ir sąlygas. Kosmetikos pramonė prašomus mokslinius duomenis apie reakcijos produktų, kuriuos sudaro oksidacinių plaukų dažų medžiagos, saugą VSMK pateikė prieš baigiantis sutartam 2007 m. gruodžio 31 d. terminui.

               (3)

               VSMK įvertino pateiktus saugos duomenis. 2009 m. sausio mėn. VSMK nuomonėje daroma išvada, kad nėra įmanoma galutinai įvertinti oksidacinių plaukų dažų reakcijos produktų rizikos, kadangi pramonės pateiktas dokumentų rinkinys yra neišsamus. Kosmetikos pramonė pateikė trūkstamus duomenis iki 2009 m. rugsėjo mėn. pabaigos.

               (4)

               Atsižvelgiant į tai, kas pasakyta, pateiktų papildomų duomenų rizikos vertinimui atlikti ir galutinei VSMK rengiamai nuomonei apie reakcijos produktų saugą parengti prireiks laikotarpio, kuris truks ilgiau nei iki laikino 2009 m. gruodžio 31 d. termino, nustatyto III priedo 2 dalyje išvardytoms medžiagoms.

               (5)

               Todėl III priedo 2 dalyje išvardytos 31 plaukų dažų medžiagos galutinis reglamentavimas, paremtas šių medžiagų reakcijos produktų rizikos vertinimu, ir jo nuostatų perkėlimas į valstybių narių teisės aktus iki laikino termino nebus atliktas. Dėl to laikino jų naudojimo kosmetikos gaminiuose, kuriems šiuo metu taikomi III priedo 2 dalyje nurodyti apribojimai ir sąlygos, laikotarpis turėtų būti pratęstas. Laikoma, kad naujas pratęstas 2010 m. gruodžio 31 d. terminas yra pakankamas, kad šios medžiagos būtų galutinai reglamentuotos.

               (6)

               Todėl Direktyvą 76/768/EEB reikėtų atitinkamai iš dalies pakeisti.

               (7)

               Šioje direktyvoje numatytos priemonės atitinka Kosmetikos gaminių nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/768/EEB pakeitimas
   Direktyvos 76/768/EEB III priedo 2 dalies g stulpelyje prie nuorodos numerių 3, 4, 5, 6, 10, 11, 12, 16, 19, 20, 21, 22, 25, 26, 27, 29, 31, 32, 33, 34, 35, 36, 37, 38, 39, 44, 48, 49, 50, 55 ir 56 data „2009 12 31“ pakeičiama data „2010 12 31“.
   2 straipsnis
   Perkėlimas
   1.   Valstybės narės ne vėliau kaip iki 2009 m. gruodžio 31 d. priima ir paskelbia įstatymus ir kitus teisės aktus, reikalingus šiai direktyvai įgyvendinti. Valstybės narės nedelsdamos pateikia Komisijai tų nuostatų tekstus.
   Tas nuostatas jos taiko nuo 2010 m. sausio 1 d.
   Priimdamos šias nuostatas valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.
   3 straipsnis
   Įsigaliojimas
   Ši direktyva įsigalioja trečią dieną nuo jos paskelbimo Europos Sąjungos oficialiajame leidinyje.
   4 straipsnis
   Adresatai
   Ši direktyva skirta valstybėms narėms.

      Priimta Briuselyje 2009 m. gruodžio 16 d.

            Komisijos vardu

            Pirmininkas

         José Manuel BARROSO

      (1)  OL L 262, 1976 9 27, p. 169.


title: 2003 m. gruodžio 5 d. Europos Parlamento ir Tarybos direktyva 2003/107/EB, iš dalies keičianti Tarybos direktyvą 96/16/EB dėl pieno ir pieno produktų statistinių tyrimų

text:
Svarbus teisinis pranešimas

|

32003L0107

Oficialusis leidinys L 007 , 13/01/2004 p. 0040 - 0040

		Europos Parlamento ir Tarybos direktyva 2003/107/EB2003 m. gruodžio 5 d.iš dalies keičianti Tarybos direktyvą 96/16/EB dėl pieno ir pieno produktų statistinių tyrimųEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 285 straipsnio 1 dalį,atsižvelgdami į Komisijos pasiūlymą,laikydamiesi Sutarties 251 straipsnyje nustatytos tvarkos [1],Kadangi:(1) Tarybos direktyvos 96/16/EB [2] tikslas yra suteikti patikimos informacijos apie pieno gamybą bei naudojimą ir reguliarios, patikimos, operatyvios informacijos apie pieno pristatymą įmonėms, kurios apdoroja ar perdirba pieną, ir apie pieno produktų gamybą valstybėse narėse,(2) Augant ekonominei pieno baltymingumo reikšmei, statistinė informacija apie baltymų kiekį pagrindiniuose pieno produktuose tampa vis reikalingesnė.(3) Specializacija žemės ūkyje apskritai auga, ir pieno sektorius pirmiausia patiria regioninę specializaciją, kuri nulemia didelius skirtumus tarp vienos valstybės narės regionų, ir reikalauja išsamios informacijos regioniniu lygiu.(4) Norint gauti palyginamus duomenis, metodologiniai pranešimai turi būti sudaromi standartine forma,PRIĖMĖ ŠIĄ DIREKTYVĄ:1 straipsnisTarybos direktyva 96/16/EB iš dalies pakeičiama taip:1. 4 straipsnis iš dalies keičiamas taip:a) šio straipsnio 1 dalies b punktas papildomas taip:"iv) apie baltymų kiekį pagrindiniuose pieno produktuose, remiantis matavimo ir įvertinimo metodu, užtikrinančiu patikimus duomenis;v) apie karvių pieno, pagaminto žemės ūkio valdose iš regionų (teritorinis vienetas NUTS 2), kiekį, remiantis tinkamiausiu matavimo ir įvertinimo metodu, užtikrinančiu patikimus duomenis."b) šio straipsnio 2 dalis išbraukiama.2. Paskutinis 5 straipsnio 2 dalies sakinys pakeičiamas taip:"Valstybės narės kasmet Komisijai nusiunčia metodologinę informaciją, susijusią su informacija, nurodyta 4 straipsnio 1 dalyje, naudojant standartinį klausimyną, kurį sudarė Komisija 7 straipsnyje nustatyta tvarka.";3. 6 straipsnio 3 dalis iš dalies pakeičiama taip:a) b punkto antroji įtrauka išbraukiama;b) c punktas pakeičiamas taip:"c) kitų metų po atskaitos datos metų rugsėjo mėnesį, duomenis, nurodytus 1 straipsnio 2 punkte, b punkto v papunktyje, c punkte ir 4 straipsnio 1 dalyje."2 straipsnisValstybės narės priima įstatymus ir kitus teisės aktus, kurie, įsigalioję iki 2004 m. kovo 31 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.3 straipsnisŠi direktyva įsigalioja 20 dieną nuo jos paskelbimo Europos Sąjungos oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 2003 m. gruodžio 5 d.Europos Parlamento varduPirmininkasP. CoxTarybos varduPirmininkasP. Lunardi[1] 2003 m. rugsėjo 2 d. Europos Parlamento nuomonė (dar nepaskelbta Oficialiajame leidinyje) ir 2003 m. lapkričio 17 d. Tarybos sprendimas.[2] OL L 78, 1979 5 28, p. 27.--------------------------------------------------


title: Direktyva dėl laisvės gauti kvalifikuotos darbo jėgos reikalaujantį darbą branduolinės energetikos srityje

text:
Svarbus teisinis pranešimas

|

31962L0302

Oficialusis leidinys 057 , 09/07/1962 p. 1650 - 1652 specialusis leidimas suomių kalba: skyrius 5 tomas 1 p. 0024  specialusis leidimas švedų kalba: skyrius 5 tomas 1 p. 0024  specialusis leidimas danų kalba: serija I skyrius 1959-1962 p. 0217  specialusis leidimas anglų kalba: serija I skyrius 1959-1962 p. 0245

		Direktyvadėl laisvės gauti kvalifikuotos darbo jėgos reikalaujantį darbą branduolinės energetikos srityjeEUROPOS ATOMINĖS ENERGIJOS BENDRIJOS TARYBA,atsižvelgdama į Europos atominės energijos bendrijos sutartį, ypač į jos 96 straipsnį,atsižvelgdama į Komisijos pasiūlymą,atsižvelgdama į Ekonomikos ir socialinių reikalų komiteto nuomonę,pasitarusi su Europos Parlamentu,kadangi laisvės gauti kvalifikuotos darbo jėgos reikalaujantį darbą branduolinės energetikos srityje užtikrinimas yra pagrindinė sąlyga siekiant Europos atominės energijos bendrijos tikslų;kadangi, siekiant tokio darbo, būtina turėti konkrečiai su branduoline energija susijusių žinių; kadangi specialus mokymas dirbti tokį darbą dar tik pradedamas organizuoti; kadangi žinios iš branduolinės srities dažnai įgyjamos tik per praktiką;kadangi teisę gauti kvalifikuotos darbo jėgos reikalaujantį darbą branduolinės energetikos srityje reglamentuojančias taisykles reikėtų suderinti su laisvą darbuotojų judėjimą Europos ekonominėje bendrijoje reglamentuojančiomis taisyklėmis;kadangi priemonėse, taikomose remiantis Europos ekonominės bendrijos steigimo sutarties 48 ir 49 straipsniais, yra numatyta nedelsiant suteikti būtiną leidimą darbuotojams, kurie yra asmeniškai įvardyti pasiūlymuose tam tikros kategorijos darbo vietai užimti,PRIĖMĖ ŠIĄ DIREKTYVĄ:1 straipsnisValstybės narės, vadovaudamosi šia direktyva, imasi būtinų priemonių, kad būtų panaikinti visi apribojimai dėl pilietybės, turintys poveikio bet kurios valstybės narės piliečio teisei gauti kvalifikuotos darbo jėgos reikalaujantį darbą branduolinės energetikos srityje.2 straipsnisŠioje direktyvoje "kvalifikuotos darbo jėgos reikalaujantis darbas" — tai darbas branduolinės energetikos srityje, reikalaujantis konkrečių branduolinės srities žinių, kurioms įgyti būtinas specialus mokymas arba mažiausiai penki mėnesiai praktinio darbo, ir susijęs su:a) branduolinės energijos tyrimais sutarties I priede nurodytose srityse;b) šios paskirties instaliacijų ir įrenginių priežiūra, eksploatacija, remontu arba techniniu aptarnavimu:- rūdos, pirminių medžiagų arba specialių daliųjų medžiagų gamyba, atskyrimu ar bet kokiu panaudojimu arba panaudoto branduolinio kuro perdirbimu,- izotopų atskyrimu,- specialių branduolinėje srityje naudojamų medžiagų gamyba, pvz., lėtiklių ir konstrukcinių, plakiravimo bei ekranuojančiųjų medžiagų, specialiai išrastų branduoliniams tikslams,- branduolinės energijos gamyba,- branduolinių atliekų ir radioaktyviųjų priemaišų šalinimu,- radioaktyviųjų medžiagų vežimu ir saugojimu,- radioaktyviųjų izotopų gamyba, ruošimu arba naudojimu;c) a ir b išvardytuose punktuose naudojamų įrenginių ir įrangos arba jų sudedamųjų dalių planavimu, projektavimu arba konstravimu;d) apsauga nuo radiacijos.3 straipsnisŠios direktyvos priede išvardyti darbai visada pripažįstami kvalifikuotos darbo jėgos reikalaujančiais darbais, kaip apibūdinta 2 straipsnyje pateiktame apibrėžime.4 straipsnisValstybės narės priima visas būtinas priemones, kad būtų nedelsiant suteikti leidimai, reikalingi siekiant dirbti bet kurį iš 2 ir 3 straipsniuose nurodytų darbų. Tokių leidimų suteikimo sąlygos jokiu būdu negali būti mažiau liberalios už tas, kurios taikomos asmeniškai įvardytiems pasiūlymams, kaip numatyta priemonėse, kurių imamasi remiantis Europos ekonominės bendrijos steigimo sutarties 48 bei 49 straipsniais.5 straipsnisVisiems šioje direktyvoje neaptartiems klausimams valstybės narės taiko priemones, kurių imamasi remiantis Europos ekonominės bendrijos steigimo sutartimi ir kurios yra susijusios su darbuotojų judėjimo laisve.Ši direktyva negali prieštarauti priemonėms, kurių imamasi įgyvendinant Europos anglių ir plieno bendrijos steigimo sutartį ir kurios yra taikomos darbuotojams, turintiems pripažintą kvalifikaciją angliakasybos ar plieno gamybos sferoje.6 straipsnisŠi direktyva skirta valstybėms narėms.Priimta Briuselyje, 1962 m. kovo 5 d.Tarybos varduPirmininkasM. Couve de Murville--------------------------------------------------PRIEDASŠios direktyvos 2 straipsnyje apibrėžtų kvalifikuotos darbo jėgos reikalaujančių darbų rūšys (pirmasis sąrašas)Darbas, reikalaujantis tokių žinių, kokias privalo turėti branduolinės energetikos inžinierius arba technikasDarbas, reikalaujantis žinių vienoje iš nurodytų sričių:- branduolinei sričiai būdingos darbo sąlygos ir branduolinės įrangos projektavimas (branduolinės energetikos inžinierius arba technikas),- ypatingos su branduolinės srities mechanika susijusios problemos ir pagalbinės įrangos projektavimas (inžinierius mechanikas ir technikas),- radiacijos poveikis medžiagoms ir įvairių medžiagų, kurios naudojamos kaip branduolinės įrangos kuras, lėtikliai ir konstrukcinės medžiagos, branduolinės savybės; branduolinių medžiagų paruošimas, panaudoto branduolinio kuro perdirbimas, radioaktyviųjų atliekų šalinimas arba nukenksminimas (chemijos inžinierius ir technikas),- branduolinės energetikos srityje naudojamos keramikos savybės (urano ir torio oksidai, urano karbidas ir t. t.) (keramikos inžinierius ir technikas),- branduoliniams reaktoriams skirtos konstrukcinės medžiagos, įvairių rūšių kuro ir metalinio kuro plakiravimo medžiagos; šių medžiagų savybės jas švitinant ir joms esant šalia reaktoriuose arba perdirbimo įrenginiuose naudojamų medžiagų (metalurgijos inžinierius ir technikas),- branduolinių reaktorių valdymas, radioaktyvumo matavimas (elektronikos inžinierius ir technikas),- branduolinių reaktorių neutronų fizika ir pagrindiniai su ja susiję reikalavimai (termodinamikos inžinierius ir technikas),- reaktoriaus ypatumai, jo veikimo priežiūra ir priemonės, kurių būtina imtis atsiradus didesniam gedimui (eksploatavimo inžinierius ir technikas),- reaktoriaus ir eksperimentinės atominės elektrinės techninio saugumo vertinimas ir tikrinimas (saugos inžinierius ir technikas).ŽvalgytojasDarbas, susijęs su nors ir nedidelių radioaktyvumo pėdsakų nustatymu specialiais instrumentais (Geiger-Muller skaitikliais ir t. t.) geologų nurodytose vietose; gautos informacijos aiškinimasis, siekiant vadovauti tolesniems tyrimams.Gręžėjas bandytojas urano kasykloseDarbas, reikalaujantis sugebėjimo vadovauti operacijoms, susijusioms su bandomaisiais gręžimais, siekiant nustatyti dirvožemio pobūdį bei aptikti radioaktyviųjų medžiagų ir gautos informacijos aiškinimasis, siekiant atitinkamai nukreipti tolesnius veiksmus.Urano šachtų prižiūrėtojasDarbas apima vienos, kelių arba visų požeminių sekcijų ar urano šachtos veiklos valdymą, priežiūrą ir (arba) kontrolę, techninius tyrimus arba sudėtingus matavimus ir saugos priemonių, kurias lemia ypatingas šachtų pobūdis, laikymo priežiūrą.Laboratorijos technikasDarbas apima radioaktyviųjų rūdų tyrimą ir cheminę bei fizinę mėginių analizę, kuri kartu su chemikais, laborantais atliekama siekiant nustatyti mėginių radioaktyvumo intensyvumą, jų cheminę sudėtį bei kitas savybes.Kvalifikuotas meistras (kuro elementų paruošėjas)Darbą sudaro visos kuro elementų gaminimo presuojant operacijos, elementų tikrinimas ir bandymas; kuro metalinių apvalkalų ruošimas ir priėmimas.Reaktoriaus operatoriusDarbą sudaro reaktoriaus valdymas, o norint valdyti, reikia žinoti elektronikos bei reaktorių dinamikos principus bei sugebėti suprasti diagramas, nustatyti ir pašalinti mažesnius gedimus.Reaktoriaus operacijų prižiūrėtojasDarbas apima reaktoriaus valdymą, kai reikia gerai žinoti bendruosius dalykus ir išsamiai žinoti visas reaktoriaus skiriamąsias savybes; būtinus sugebėjimus duoti nurodymus ir priimti sprendimus.Kvalifikuotas darbuotojas, atsakingas už branduolinio kuro pakrovimą, iškrovimą ir aušinimąPareigybė reikalauja mokėti pagal instrukcijas eksploatuoti branduolinio kuro pakrovimo, iškrovimo bei vėsinimo darbus.Laborantas (karštosios laboratorijos)Ši pareigybė reikalauja gebėjimo suprasti diagramas ir atlikti būtinus surinkimo bei derinimo darbus, imtis tyrimų, atliekamų be pašalinės pagalbos, remiantis išsamiais nurodymais ir kiekybiškai išreikšti rezultatus; žinių apie radiacijos keliamą pavojų ir sugebėjimas naudotis nuotolinio valdymo aparatais.Inžinierius-konstruktorius (branduolinės energetikos specialistas)Darbas reikalauja sugebėti iš pateiktų duomenų parengti paprastą projektą bei skubiai nubraižyti brėžinį ar eskizą, kuriame atsispindėtų numatyto projekto esmė, ir taikyti galiojančius radiacinės saugos įstatymus.Kvalifikuotas meistras (dalelių greitintuvas)Jo darbas — tai elektrostatiniams greitintuvams skirtų aukštos įtampos aparatų eksploatavimas; jonų šaltinių gamyba, naudojimas ir priežiūra; radioaktyvumo matavimo ir kt. įtaisų eksploatavimas.Radiacinės saugos pareigūnasĮ šią pareigybę įeina reaktorius eksploatuojančio personalo arba urano šachtų ar kitų branduolinių įrenginių darbuotojų saugos priežiūra, ir ji reikalauja išsamių žinių apie radiacijos keliamą pavojų bei radiacinę saugą.NukenksmintojasŠis darbas reikalauja sugebėjimo užteršimo atveju vykdyti būtinąsias priemones ir tam tikrus specialius nukenksminimo veiksmus, o prireikus ir imtis praktinių priemonių.--------------------------------------------------


title: 1997 m. liepos 25 d. Komisijos direktyva 97/46/EB, iš dalies keičianti Direktyvą 95/44/EB, nustatančią sąlygas, kuriomis galima įvežti į Bendriją ar pervežti jos viduje arba tam tikrose apsaugotose jos zonose tam tikrus kenksmingus organizmus, augalus, augalinius produktus ir kitus Tarybos direktyvos 77/93/EEB I–V prieduose išvardintus objektus tiriamiesiems ar mokslo tikslams ir rūšių selekcijos darbams

text:
Svarbus teisinis pranešimas

|

31997L0046

Oficialusis leidinys L 204 , 31/07/1997 p. 0043 - 0046

		Komisijos direktyva 97/46/EB1997 m. liepos 25 d.iš dalies keičianti Direktyvą 95/44/EB, nustatančią sąlygas, kuriomis galima įvežti į Bendriją ar pervežti jos viduje arba tam tikrose apsaugotose jos zonose tam tikrus kenksmingus organizmus, augalus, augalinius produktus ir kitus Tarybos direktyvos 77/93/EEB I–V prieduose išvardintus objektus tiriamiesiems ar mokslo tikslams ir rūšių selekcijos darbamsEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1976 m. gruodžio 21 d. Tarybos direktyvą 77/93/EB dėl augalų ir augalinių produktų apsaugos priemonių [1] nuo kenksmingų organizmų įvežimo į Bendriją ir išplitimo joje, su paskutiniais pakeitimais, padarytais Komisijos direktyva 97/14/EB [2], ypač jos 3 straipsnio 7 dalies e punktu, 4 straipsnio 5 dalimi, 5 straipsnio 5 dalimi ir 12 straipsnio 3c dalimi,kadangi pagal Direktyvos 77/93/EEB nuostatas kenksmingus organizmus, išvardintus jos I ir II prieduose, atskirai arba kartu su tam tikrais augalais ar augaliniais produktais, išvardintais minėtosios direktyvos II priede, draudžiama įvežti ir platinti juos transportuojant Bendrijoje ar tam tikrose apsaugotose jos zonose;kadangi pagal Direktyvos 77/93/EEB nuostatas tos direktyvos III priede išvardintus augalus, augalinius produktus ir kitus objektus draudžiama įvežti į Bendriją ar į tam tikras apsaugotas jos zonas;kadangi į Bendriją arba į tam tikras apsaugotas jos zonas taip pat draudžiama įvežti ar ten pervežti minėtosios direktyvos IV priede išvardintus augalus, augalinius produktus ir kitus objektus, jei neįvykdytos tam tikros ypatingosios sąlygos, nurodytos tame priede;kadangi Direktyvos 77/93/EEB V priedo B dalyje išvardintus iš trečiųjų šalių gabenamus augalus, augalinius produktus ir kitus objektus draudžiama įvežti į Bendriją, jei jie neatitinka minėtoje direktyvoje nustatytų standartų ir reikalavimų arba neturi tą atitiktį patvirtinančio fitosanitarinio sertifikato ir jei nebuvo papildomai oficialiai patikrinta, ar jie atitinka tas nuostatas;kadangi minėtosios direktyvos 3 straipsnio 7 dalies e punkte, 4 straipsnio 5 dalyje, 5 straipsnio 5 dalyje ir 12 straipsnio 3c dalyje nustatyta, kad, įvykdžius tam tikras Bendrijos lygmeniu nustatytas sąlygas, tos taisyklės netaikomos, kai tie kenksmingi organizmai, augalai, augaliniai produktai ir kiti daiktai įvežami ir gabenami tiriamiesiems ar mokslo tikslams bei rūšių selekcijos darbams;kadangi Komisijos direktyvoje 95/44/EB [3] nustatytos sąlygos, kurias reikia įvykdyti tokio įvežimo ar pervežimo atveju, siekiant užtikrinti, kad nebūtų kenksmingų organizmų paplitimo rizikos;kadangi valstybėse narėse egzistuoja poreikis importuoti stolonus arba gumbus formuojančius Solanum L. rūšių augalus arba jų hibridus, kurie skirti sodinimui, rūšių selekcijos darbams, genų konservavimo ar mokslinių tyrimų tikslams;kadangi Komisijos sprendime 80/862/EEB [4] su paskutiniais pakeitimais padarytais Sprendimu 96/713/EB [5] nustatytos sąlygos, kurias reikia įvykdyti minėtųjų augalų įvežimo ar pervežimo atveju, siekiant užtikrinti, kad nebūtų kenksmingų organizmų paplitimo rizikos;kadangi 1997 m. gruodžio 31 d. baigiasi Sprendimo 80/862/EEB su pakeitimais galiojimas, todėl tame sprendime nustatytas sąlygas reikia įtraukti į šią direktyvą;kadangi reikia nustatyti sąlygas, kurias reikia įvykdyti minėtųjų augalų įvežimo ar pervežimo atveju, siekiant užtikrinti, kad nebūtų kenksmingų organizmų paplitimo rizikos;kadangi nustatant tas sąlygas reikia atsižvelgti į bulvių ligų aptikimo metodų naujoves bei į naują informaciją apie bulvėms kenksmingus organizmus, kuriems aptikti reikalingi tyrimai;kadangi šioje direktyvoje nustatytos priemonės atitinka Augalų sveikatos nuolatinio komiteto nuomonę;PRIĖMĖ ŠIĄ DIREKTYVĄ:1 straipsnisŠiuo dokumentu Direktyva 95/44/EB iš dalies keičiama taip:1) 1 straipsnio 1 dalis pakeičiama tokiu tekstu:"1. Valstybės narės užtikrina, kad, plėtojant bet kokią tiriamąją ar mokslo veiklą bei atliekant rūšių selekcijos darbus (toliau – veikla) su kenksmingais organizmais, augalais, augaliniais produktais ar kitais objektais, nurodytais Direktyvos 77/93/EEB 3 straipsnio 7 dalies e punkte, 4 straipsnio 5 dalyje, 5 straipsnio 5 dalyje ir 12 straipsnio 3c dalyje (toliau – medžiaga), prieš įvežant tą medžiagą į valstybė narę ar į tam tikras apsaugotas jos zonas ar prieš pervežant tą medžiagą jose, atsakingoms oficialioms institucijoms būtų paduota paraiška";2) III priedo A dalis papildoma tokiu tekstu:"IV skyrius: Sodinimui skirti stolonus arba gumbus formuojantys Solanum L. rūšių augalai arba jų hibridai.1. Tam tikrais atvejais augalinei medžiagai taikomos terapijos procedūros, pateiktos FAO/IPGRI techninėse rekomendacijose.2. Atlikus 1 dalyje nurodytas terapijos procedūras, atliekama kiekvieno augalinės medžiagos vieneto indeksavimo procedūra. Visa augalinė medžiaga, įskaitant indeksuotus augalus, saugoma patvirtintose patalpose I priede nustatytomis karantino sąlygomis. Augalinė medžiaga, kuriai, gavus patvirtinimą, numatyta oficialiai panaikinti karantiną, laikoma augalų vegetatyvinio augimo ciklą atitinkančiomis sąlygomis, atliekama jos vizualinė apžiūra, siekiant nustatyti, ar nėra Direktyvoje 77/93/EEB išvardintų kenksmingų organizmų ir bulvių gyslų pageltimo ligos požymių. Tai daroma per visą indeksavimo procedūros laikotarpį, t.y. iškart po augalinės medžiagos pristatymo ir reguliariais laikotarpiais iki kol ji pasensta.3. 2 dalyje nurodytos indeksavimo procedūros atliekamos laikantis 5 dalyje nustatytų techninių nuostatų, siekiant aptikti bent jau šiuos kenksmingus organizmus:- bakterijos:a) Clavibacter michiganensis (Smith) Davis et al ssp. sepedonicus (Spieckermann et Kotthoff) Davis et al;b) Pseudomonas solanacearum (Smith) Smith;- virusai ir į juos panašūs organizmai;a) bulvių Andų latentinis virusas;b) bulvių juodosios žiediškosios dėmėtligės virusas;c) bulvių gumbų verpstiškumo viroidas;d) bulvių pageltimo alfamovirusas;e) bulvių T virusas;f) bulvių Andų margligės virusas;g) Dažnai paplitę bulvių A, M, S, V, X ir Y (įskaitant Yo, Yn ir Yc) virusai ir bulvių lapų susisukimo virusas.Tačiau atliekant tikrosios bulvių sėklos indeksavimo procedūras, siekiama aptikti punktuose nuo a iki e nurodytus virusus ir į juos panašius organizmus.4. Augalinė medžiaga, kuri vizualiai patikrinta, kaip numatyta 2 punkte ir ant kurios pastebėta kenksmingų organizmų žymių ir požymių, turi būti toliau tikrinama, prireikus atliekant bandymus, kad būtų visais įmanomais būdais nustatyta, kokių kenksmingų organizmų žymių ir požymių buvo aptikta.5. Techninė apžiūra, išdėstyta 3 dalyje, reikalinga aptikti šiuos organizmus:- Bakterijas1. Atliekamas kiekvienos stiebagumbio viršūnės patikrinimas. Standartinį ėminį sudaro 200 gumbų. Tačiau procedūrą galima taikyti ir mažesniam nei 200 gumbų skaičiui.2. Tiriant jaunus augalus ir auginius, įskaitant ir mikro-augalus, atliekamas kiekvieno augalinės medžiagos vieneto apatinės stiebo dalies, o tam tikrais atvejais – ir šaknų patikrinimas.3. Stiebagumbių daigų ar stiebų, tų augalų, kurie neformuoja gumbų, tyrimui naudojama vieno normalaus (pilno) vegetatyvinio dauginimosi ciklo medžiaga, išdėstyta 1 ir 2 dalyse.4. Tikrinant 1 dalyje paminėtą medžiagą dėl Clavibacter michiganensis (Smith) Davis et al. ssp. sepedonicus (Spieckermann et Kotthof) Davis et al, Bendrijoje naudojama Tarybos direktyvos 93/85/EEB [6] I priede pateikta nustatymo metodika. Šią metodiką galima taikyti ir 2 dalyje nurodytai medžiagai tikrinti.5. Tikrinant 1 dalyje paminėtą medžiagą dėl Pseudomonas solanacearum (Smith) Smith, Bendrijoje naudojama tarpinė išbandymo schema, nustatyta Komisijos sprendimo, kurį reikės priimti, pakeičiant Europos ir Viduržemio augalų apsaugos organizacijos (EPPO) patvirtintą naudojamą Pseudomonas solanacearum (Smith) Smith karantino tvarką Nr. 26, priede. Šią metodiką galima taikyti ir 2 dalyje nurodytai medžiagai tikrinti.- Virusai ir į juos panašūs organizmai, išskyrus bulvių gumbų verpstiškumo viroidą1. Vegetatyvinės medžiagos (gumbų, jaunų augalų ir auginių, įskaitant mikro-augalus) minimalus patikrinimas apima serologinį tyrimą, kuris atliekamas kiekvieno į kenksmingų organizmų sąrašą įtraukto kenksmingo organizmo, išskyrus bulvių gumbų verpstiškumo viroidą, žydėjimo laikotarpiu ar prieš jį, o po to atliekamas neigiamą serologinio tyrimo rezultatą turinčios medžiagos, biologinis tyrimas. Siekiant aptikti bulvių lapų susisukimo virusą atliekami du serologiniai tyrimai.2. Tikrosios sėklos minimalusis patikrinimas apima serologinį tyrimą arba biologinį tyrimą (jei serologinio tyrimo atlikti negalima). Primygtinai rekomenduojama naudoti kitus metodus, dar kartą patikrinant neigiamų arba abejotinų rezultatų pavyzdžius.3. 1 ir 2 punktuose paminėti serologiniai ir biologiniai tyrimai atliekami su šiltnamyje išaugintais augalais, kurių mėginiai paimti ne mažiau kaip iš dviejų kiekvieno stiebo vietų, įskaitant jaunus visiškai išsiskleidusius lapelius kiekvieno stiebo viršūnėje ir senesnius stiebo vidurinės dalies lapelius; mėginiai imami iš kiekvieno stiebo, nes egzistuoja nesisteminės infekcijos galimybė. Atliekant serologinius tyrimus, negalima sumaišyti atskirų augalų lapų, nebent tokį lapų sumaišymą numato naudojami metodai; tačiau to paties augalo lapelius galima sumaišyti, kad būtų suformuotas kiekvieno augalo lapelių mėginys. Atliekant biologinį tyrimą, galima sumaišyti ne daugiau kaip penkių augalų lapus, kurių inokiuliatas skirtas augalams indikatoriams (ne mažiau dvejiems tos pačios rūšies) užkrėsti.4. 1 ir 2 punktuose paminėtiems tyrimams naudojami augalai indikatoriai, įtraukti į Europos ir Viduržemio augalų apsaugos organizacijos (EPPO) sudarytą sąrašą arba kitaip oficialiai patvirtinti augalai indikatoriai, naudojami virusams aptikti.5. Tik medžiagai, kuri buvo tiesiogiai patikrinta, netaikomas karantinas. Jei buvo atliktas bulvės akutės indeksavimas, galima netaikyti karantino tik tiems daigams, kurių bulvės akutės buvo patikrintos. Stiebagumbių tyrimui turėtų būti taikomas karantinas dėl galimos nesisteminės infekcijos.- Bulvių gumbų verpstiškumo viroidas1. Atliekant visos medžiagos patikrinimą, naudojami šiltnamyje išauginti augalai, kai tik jie pakankamai sutvirtėja prieš žydėjimą ir žiedadulkių atsiradimą. Laikoma, kad gumbų daigų, in vitro išaugintų augalų ir mažų sodinukų tyrimai buvo tik preliminarus patikrinimas.2. Mėginiai imami iš visiškai išsiskleidusio lapelio kiekvieno augalo stiebo viršūnėlėje.3. Visa tyrimams naudojama medžiaga turi būti išauginta esant ne žemesnei kaip 18 °C temperatūrai (pageidautina, kad temperatūra būtų aukštesnė kaip 20 °C) ir ne trumpesniu kaip 16 valandų fotoperiodu.4. Tyrimai atliekami patikrinant ant radioaktyviai ar neradioaktyviai pažymėto cDNR ar RNR-zondo, grįžtamosios-PAGE (su sidabrine žyme) ar RT-PCR.5. Zondų ir grįžtamosios-PAGE maišymo santykio maksimumas neturi būti didesnis kaip 5. Naudojant šį ar aukštesnį sumaišymo dažnį, būtinas pagrindimas."2 straipsnis1. Valstybės narės priima įstatymus ir kitus teisės aktus, kurie, įsigalioję 1998 m. sausio 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės nedelsdamos pateikia Komisijai visas šios direktyvos taikymo srityje priimtų nacionalinių teisės aktų pagrindines nuostatas. Komisija apie tai informuoja kitas valstybes nares.3 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiame leidinyje.4 straipsnisŠi direktyva skirta valstybėms narėms.Priimta Briuselyje 1997 m. liepos 25 d.Komisijos varduFranz FischlerKomisijos narys[1] OL L 26, 1977 1 31, p. 20.[2] OL L 87, 1997 4 2, p. 17.[3] OL L 184, 1995 8 3, p. 34.[4] OL L 248, 1980 9 19, p. 25.[5] OL L 326, 1996 12 17, p. 70.[6] OL L 259, 1993 10 18, p. 1.--------------------------------------------------


title: 2005 m. sausio 19 d. Komisijos Direktyva 2005/4/EB, iš dalies keičianti Direktyvą 2001/22/EB, nustatančią ėminių ėmimo ir analizės metodus vykdant oficialią švino, kadmio, gyvsidabrio ir 3-MCPD koncentracijos maisto produktuose kontrolęTekstas svarbus EEE

text:
21.1.2005

               LT

               Europos Sąjungos oficialusis leidinys

               L 19/50

      KOMISIJOS DIREKTYVA 2005/4/EB
   2005 m. sausio 19 d.
   iš dalies keičianti Direktyvą 2001/22/EB, nustatančią ėminių ėmimo ir analizės metodus vykdant oficialią švino, kadmio, gyvsidabrio ir 3-MCPD koncentracijos maisto produktuose kontrolę
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1985 m. gruodžio 20 d. Tarybos direktyvą 85/591/EEB dėl Bendrijos bandinių ėmimo ir analizės metodų įvedimo vykdant žmonėms vartoti skirtų maisto produktų monitoringą (1), ypač į jos 1 straipsnį,
   kadangi:

               (1)

               2001 m. kovo 8 d. Direktyva 2001/22/EB nustato ėminių ėmimo ir analizės metodus vykdant oficialią švino, kadmio, gyvsidabrio ir 3-MCPD koncentracijos maisto produktuose kontrolę (2).

               (2)

               Reikia įtraukti atnaujintą tipinę informaciją dėl maisto teršalų tam, kad būtų itin atsižvelgta į tyrimo matavimo neapibrėžtį.

               (3)

               Ypač svarbu, kad analitiniai rezultatai būtų užrašomi ir aiškinami vienodai siekiant užtikrinti darnų įgyvendinimo būdą visoje Europos Sąjungoje.

               (4)

               Dėl to reikėtų atitinkamai iš dalies pakeisti Direktyvą 2001/22/EB.

               (5)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2001/22/EB I priedas iš dalies keičiamas pagal šios direktyvos I priedą.
   Direktyvos 2001/22/EB II priedas iš dalies keičiamas pagal šios direktyvos II priedą.
   2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip per dvylika mėnesių nuo šios direktyvos įsigaliojimo, įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   Ši direktyva skirta valstybėms narėms.

      Priimta Briuselyje, 2005 m. sausio 19 d.

            Komisijos vardu

         Markos KYPRIANOU

            Komisijos narys

      (1)  OL L 372, 1985 12 31, p. 50.

      (2)  OL L 77, 2001 3 16, p. 14.

      I PRIEDAS
      Direktyvos 2001/22/EB I priede 5 punktas pakeičiamas taip:

         „5.   SIUNTOS ARBA SIUNTOS DALIES ATITIKTIS SPECIFIKACIJAI.
         Laboratorinį ėminį, skirtą vykdymui, kontrolinė laboratorija analizuoja, atlikdama bent dvi nepriklausomas analizes, ir apskaičiuoja rezultatų vidurkį.
         Siunta priimama, jei vidurkis atitinka didžiausią leistiną koncentraciją, kaip nustatyta Reglamente (EB) Nr. 466/2001, atsižvelgiant į išplėstąją matavimo neapibrėžtį ir į išgavos paklaidą (1).
         Siunta atmetama, jei vidurkis neabejotinai yra didesnis nei didžiausia leistina koncentracija, atsižvelgiant į išplėstąją matavimo neapibrėžtį ir į išgavos paklaidą.
         Šios aiškinimo taisyklės taikomos analitiniam rezultatui, gautam iš oficialiai kontroliuojamo ėminio. Atliekant analizę gynybos arba arbitražo tikslais, taikomos nacionalinės taisyklės.“

      II PRIEDAS
      Direktyvos 2001/22/EB II priedas iš dalies keičiamas taip:

                  1)

                  3 dalyje „Analizės metodai, kuriuos turi taikyti laboratorija ir laboratorijos kontrolės reikalavimai“ 3.3.3. punktas yra įtraukiamas po 4 lentele.
                  „3.3.3.   Veiksmingumo kriterijai – Neapibrėžties funkcija
                  Tačiau vertinant laboratorijos naudojamo analizės metodo tinkamumą taip pat galima remtis ir neapibrėžtimi. Laboratorija gali naudoti metodą, kuriuo gaunami rezultatai bus didžiausios standartinės neapibrėžties ribose. Didžiausia standartinė neapibrėžtis gali būti apskaičiuota naudojant šią formulę:

                  kurioje:

                     Uf yra didžiausia standartinė neapibrėžtis,
                  LOD yra metodo aptikimo riba,
                  C yra dominanti koncentracija,
                  α yra skaitmeninis koeficientas, kuris turi būti naudojamas priklausomai nuo C vertės. Naudotinos vertės nurodomos toliau pateikiamoje lentelėje.

                              C (μg/kg)

                              α

                              ≤ 50

                              0,2

                              51–500

                              0,18

                              501–1 000

                              0,15

                              1 001–10 000

                              0,12

                              ≥ 10 000

                              0,1

                        U yra išplėstoji neapibrėžtis, taikant atsargos koeficientą 2, kuris užtikrina maždaug 95 % tikrumo laipsnį.
                  Jeigu naudojant analizės metodą gaunami rezultatai, kurių neapibrėžties matavimai yra mažesni už didžiausią standartinę neapibrėžtį, metodas bus tinkamas kaip ir atitinkantis pirmiau pateiktoje lentelėje nurodytas veiksmingumo charakteristikas.“

                  2)

                  3.4 punktas pakeičiamas taip:
                  „3.4.   Analizės tikslumo nustatymas, išgavos apskaičiavimas ir rezultatų registravimas
                  Jei įmanoma, analizės tikslumas nustatomas analizės procese naudojant tinkamą sertifikuotą pamatinę medžiagą.
                  Ataskaitoje analizės rezultatai turi būti nurodomi su išgavos pataisa arba be jos.
                  Atliekantis analizę asmuo turėtų atkreipti dėmesį į „Europos Komisijos ataskaitą dėl sąsajos tarp analizės rezultatų, matavimo neapibrėžties, išgavos koeficientų ir maisto produktus reglamentuojančių ES teisės aktų“ (1).
                  Analizės rezultatas turi būti praneštas kaip x +/– U, kur x yra analizės rezultatas, o U – matavimo neapibrėžtis.
                  NUORODOS

                              (1)

                              European Commission Report on the relationship between analytical results, the measurement of uncertainty, recovery factors and the provisions in EU food legislation, 2004
                              (http://europa.eu.int/comm/food/food/chemicalsafety/contaminants/sampling_en.htm).“